Podgorica, (MINA) - Najznacajniji svjetski i regionalni mediji pisu danas o napadu bombom na ambasadu Sjedinjenih Americkih Drzava (SAD) u Podgorici.\nNovinska agencija Reuters u informaciji na naslovnoj strani, pozivajuci se na Vladu, pise da je nepoznata osoba bacila eksplozivnu napravu, vjerovatno rucnu bombu, u zgradu ambasade SAD u Podgorici, glavnom gradu Crne Gore, prije nego sto se raznijela.\nU informaciji agencije Associated press, koja se takodje poziva na Vladu, navodi se da je nepoznati napadac bacio rucnu bombu u americku ambasadu i da se potom ubio.\nKineska agencije Xinhua pise da je americki drzavni sekretar rekao da je americka ambasada u Crnoj Gori potvrdila eksploziju u blizini svoje ambasade u glavnom gradu Podgorici.\nDeutshe Welle navodi da je nepoznati napadac bacio dvije rucne bombe na ambasadu SAD u Podgorici. "Napadac je stradao, a za sada nije jasno da li se radilo o planiranom samoubistvu. Identitet pocinioca i motiv su za sada nepoznati".\nRussia today prenosi da je napadac bacio granatu u americku ambasadu u Crnoj Gori, i da se u drugoj eksploiziji ubio.\nNewYork Times izvijestio je da je napadnuta americka Ambasada Podgorici, ali da je samo napadac poginuo. List navodi da je napadac bacio ekspolozivnu napravu na prostor Ambasade SAD-a, ali je uspio da ubije samo sebe.\nWashington Post je izvijestio da je crnogorska policija saopstila da intenzivno radi na identifikaciji napadaca koji je bacio bombu na americku Ambasadu u Podgorici, prije nego je izvrsio samoubistvo.\nCNN je naveo da se jedna osoba ubila nakon sto je bacila bombu preko zida americke Ambasade u Crnoj Gori rano u cetvrtak. Podsekretar Stejt Dipartmenta Stiv Goldstin kazao je da je bomba eksplodirala u vazduhu i da je covjek nadjen mrtva 100 metara od zida Ambasade.\nAmericki Time je izvijestio da je nepoznati napadac bacio eksplozivnu napravu na americku Ambasadu rano u cetvrtak prije nego se ubio drugim eksplozivom.\nBritanski BBC je naveo da je Vlada saopstila da je bacen eksploziv na americku Ambasadu u Podgorici,a kao ida se nepoznati napadac ubio.\nTanjug je prenio da je nepoznati napadac bacio oko ponoci bombu na ambasadu Sjedinjenih Americkih Drzava u Crnoj Gori, da bi se neposredno nakon toga raznio bombom ispred tog diplomatskog predstavnistva.\nN1 je naveo da je jedan muskarac bacio oko ponoci bombu na zgradu americke ambasade u Podgorici i nakon toga izvrsio samoubistvo, potvrdila je Vlada Crne Gore.\nJutarnji.hr je izvijestio da je kasno u srijedu u Podgorici nepoznata osoba u blizini zgrade americke ambasade u Crnoj Gori aktivirala jednu eksplozivnu napravu koju je bacila u smjeru zgrade, a zatim je 20-ak sekundi kasnije aktivirala i drugu bombu kojom se raznijela.\nHina je navela da je nepoznata osoba bacila eksplozivnu napravu, vjerojatno bombu, na zgradu americkog veleposlanstva u Podgorici, glavnom gradu Crne Gore, nakon cega je raznio sebe.\nAl Jazeera Balkans je prenijela da je nepoznati napadac bacio bombu na ambasadu Sjedinjenih Americkih Drzava u Crnoj Gori, da bi se neposredno nakon toga razneo bombom ispred tog diplomatskog predstavnistva.\nRadio Sarajevo je prenio da je nepoznati muskarac bacio rucnu bombu na zgradu Ambasade Sjedinjenih Drzava u Podgorici, glavnom gradu Crne Gore, a nakon toga se raznio drugom bombom.\nAgencija Anadolija je javila da je neidentifikovani napadac bacio kasno sinoc bombu u krug Ambasade Sjedinjenih Americkih Drzava u Podgorici, nakon cega je upotrebom eksplozivne naprave izvrsio samoubistvo.\nSlovenacka novinska agencija STA prenijela je da se u glavnom gradu Crne Gore u Podgorici, nakon ponoci dogodio samoubilacki napad.\nMakedonska novinska agencija MIA izvijestila je da je nepoznata osoba bacila eksplozivnu napravu na americku Ambasadu u Podgorici, prije nego se raznijela.


Vesti online / Srpski informativni portal / Rusi i Amerikanci na posebnoj vezi: U toku hitni kontakti\n- Ovaj kanal radi i jutros… U poslednjih nekoliko sati i dalje smo održavali komunikaciju - rekao je Danfrod govoreći u nacionalnom pres-klubu u Vašingtonu. On je istakao da su kontakti bili između američkog centra za vazdušne operacije u Kataru i ruskih kopnenih snaga u Siriji.\n- U narednim satima ćemo raditi preko diplomata i vojnih zvaničnika na obnovi (rada kanala) za sprečavanje incidenata - naglasio je Danford.\nAvijacija koalicije koju predvodi SAD za borbu protiv ID pogodila je sirijski avion Su-22 u provinciji Raka nakon što je on navodno bacio bombu u blizini položaja Sirijskih demokratskih snaga (SDF, osnovu snaga čine jedinice sirijskih Kurda), saopštili su ranije u koaliciji. Damask je izjavio da je avion sirijskih vazduhoplovnih snaga izvršavao zadatak protiv ID.


Iskusan špijun od sada čuva naše podatke : Nadlanu.com\nIskusan špijun od sada čuva naše podatke\nObjavljeno 18. apr 2014. / 16:53:52\nKondoliza Rajsova je, kao jedan od najviših zvaničnika administracije bivšeg predsednika Džordža Buša, lično davala dozvole za ilegalna špijuniranja koja je obavljala američka Agencija za nacionalnu bezbednost (NSA).\nKorisnike sajta sada plaši činjenica da takva osoba ima značajnu ulogu u upravljanju sajtom koji u takozvanom klaudu čuva razne podatke više od 200 miliona korisnika.\n„Dropboks“ postoji od 2007, a „Biznis insajder“ postavio ga je na peto mesto liste najvrednijih start-ap projekata, a ispred njega su samo društvena mreža "Tviter", sajt s popustima „Grupon“, kompanija za onlajn igrice „Zinga“ i, naravno, "Fejsbuk".\nPored skladištenja podataka, „Dropboks“ nudi sinhronizaciju fajlova i softverske usluge.\nFirma Rajsove „RajsHedliGejts“ i pre njenog imenovanja bila je savetnik „Dropboksa“.\nI pre zvaničnog imenovanja Rajsove 9. aprila, kritičari su organizovali bojkot usluga ovog sajta u onlajn kampanji pod naslovom „Drop Dropboks“ (Bacite sanduče).\n"Izbor Kondolize Rajs u bord „Dropboksa“ problematičan je iz više razloga i tera nas na ozbiljnu brigu u vezi s posvećenošću slobodi, otvorenosti i etici uprave kompanije. Kada neka firma bukvalno ima pristup svim vašim podacima, etika postaje nešto više od zabavnog eksperimenta" pišu organizatori kampanje.\nAmerički mediji prenose da je zbog ovakve reakcije javnosti izvršni direktor kompanije Dru Hjuston izdao neku vrstu izvinjenja, navodeći da angažovanje Rajsove neće uticati na borbu kompanije za transparentnost i reformu vladinog programa špijuniranja.\n"Trebalo je jasnije da kažemo da se ništa neće promeniti postavljanjem doktorke Rajs za člana borda. Naša posvećenost vašim pravima i vašoj privatnosti nalazi se u središtu svake naše odluke i to će se nastaviti", poručio je Hjuston putem korporativnog bloga.\nOdluka „Dropboksa“ da zaposli Rajsovu nije nelogična iz perspektive menadžmenta. Ova firma ima planove da se širi na međunarodnom tržištu, a Bušova bliska saradnica sigurno je zadržala brojne kontakte u svetu. Kina je u februaru prvi put dozvolila „Dropboks“ nakon stavljanja blokade 2010. godine.


Još se ne zna sudbina Železare – Semendria\n12. novembar 2013. PRIVREDA – Niko u Vladi nije spreman da prognozira šta će biti sa Železarom u Smederevu niti da preporuči rešenje, jer je izvesno da državno vlasništvo ne može biti trajno.\nKako piše Danas, činjenica je da bi gašenje ovog giganta koštalo mnogo više nego očuvanje proizvodnje, a u prilog tome je i stav da je industrijalizacija Srbije neophodna.\nČini se da je konačna odluka još daleko jer se za sada razmatraju razni modaliteti daljeg statusa tog sistema, ali iz pozicije da se obezbedi višegodišnje funkcionisanje.\nU samoj Železari veruju da postoje realne mogućnosti za dalji razvoj, a podsećaju ne samo na tradiciju i znanje nego i na to kako se njen rad čak i pod smanjenim kapacitetom reflektuje na ekonomske parametre.\nIstiču da se u poslednja tri-četiri meseca radi sa jednom visokom peći, a kada je ona potpuno uposlena, Železara u ukupnom društvenom proizvodu učestvuje između 0,7 i jedan odsto. Van granice se plasira od 75 do 85 odsto proizvodnje, a u vreme kada je radila punim kapacitetom, od 2006. do 2008, učestvovala je sa 10 do 12 odsto u ukupnom izvozu Srbije.\nSa jednom visokom peći vrednost njenog izvoza po sadašnjim cenama je oko 500 miliona dolara godišnje, što je svrstava na mesto najvećeg ili u sami vrh liste izvoznika.\n“Pri radu jedne visoke peći punim kapacitetom plaćamo Srbijagasu oko 4,5 miliona dolara mesečno (oko 50 miliona dolara godišnje). Elektroprivredi Srbije obezbeđujemo oko 3,5 miliona dolara mesečno (oko 40 miliona dolara godišnje), Železnici Srbije oko milion dolara mesečno (12 miliona godišnje), a Messer Tehnogasu 1,7 miliona mesečno (20 na godišnjem nivou). Takođe, u proteklih pet meseci rada u Železari je angažovano više od 350 domaćih preduzeća koja su po tom osnovu ostvarila preko 40 miliona dolara prihoda”, kažu u Železari.\nDodaju i da bi prema nekim procenama, zaustavljanjem rada Železare, budžet Srbije ostao u proseku bez 6,5 do sedam miliona dolara mesečno i to po osnovu poreza i doprinosa iz zarada i na zarade zaposlenih kao i troškova naknade za nezaposlene, izostao bi, zatim, prihod zaposlenih kod ugovarača koji rade za Železaru i porez i doprinos na njihove zarade, smanjena bi bila i kupovna moć, što bi se odrazilo na prihod od PDV-a.\nU Železari su izračunali da je taj gubitak priliva u budžet na nivou ili čak viši od intervencija koje su neophodne kako bi se proizvodnja u tom sistemu održala.\nProcena je da bi zatvaranje Železare jednokratno koštalo između 90 i 157 miliona dolara. Ali, državi bi ostao i mesečni trošak od oko 3,5 miliona dolara za obezbeđenje fabrike, održavanje sistema struje, gasa, razne takse, fiksne ugovore… Ukupno, po tim posledicama, koje možda i nisu najbolje procenjene, ali ne odstupaju suviše od realnosti, zaustavljanje fabrike košta mnogo više od pokrivanja gubitaka koje ona u aktuelnim tržišnim uslovima neminovno kreira, kao i većina evropskih i severnoameričkih železara, kažu u Železari.\nOni naglašavaju da se nikako ne bi smeo potceniti značaj Železare za srpsku privredu, niti bi smele da se zanemare posledice zatvaranja fabrike.\nOd njenog funkcionisanja zavisi oko 15.000 porodica, prihodi budžeta za poreze i doprinose, prihodi ostalih privatnih i državnih preduzeća kao što su Železnica, EPS, Srbijagas …\n« Jedanaesti Memorijalni turnir „Želibor Mladenović – Žele“\nVeslačko veče »


A. J. 15. oktobra 2018. 08:17\nHrišćansko-socijalna unija (CSU), bavarska sestrinska stranka demohrišćana nemačke kancelarke Angele Merkel, zabeležila je na danas održanim pokrajinskim izborima u Bavarskoj najgori rezultat od 1950. godine — 35,5 odsto glasova, za trećinu manje u odnosu na prošle izbore, kada su zabeležili rezultat od 47,7 odsto.\nSocijaldemokrate, stranka levog centra, mlađi partner u koaliciji Merkelove, osvojila je svega oko 10 odsto glasova.\nAP ovo ocenjuje kao katastrofalan rezultat, jer je stranka na prošlim izborima osvojila 20 odsto glasova.\nRojters navodi da su na ovim izborima glasovi CSU otišli ultradesnici, što je korak unazad koji bi nosio rizik širenja podela unutar aktuelne nemačke vlade sklone krizama.\nTo je tek drugi put od 1962. godine da je CSU ostala bez apsolutne većine u pokrajinskom parlamentu, što je ishod koji će sigurno podstaći unutarstranačke borbe u stranci koja, po oceni Rojtersa, već predstavlja teškog partnera za Merkelovu u Berlinu.\n„Ovo je gorak dan za CSU“, rekao je generalni sekretar stranke Markus Blume.\nRojters navodi da to znači da će CSU morati da formira koalicionu vladu, što je, prema oceni te agencije, poniženje za stranku koja je navikla da vlada sama.\nPreliminarni rezultati: CSU izgubila većinu\nHrišćansko-socijalna unija (CSU), bavarski saveznik stranke kancelarke Angele Merkel, izgubila je većinu u parlamentu te nemačke pokrajine, osvojivši 37,3 odsto glasova, pokazali su preliminarni rezultati.\nTo je za skoro trećinu manje nego što je ta stranka dobila na prethodnim izborima 2013. godine, kada je osvojila 47,7 odsto glasova.\nSocijaldemokrate, stranka levog centra, mlađi partner u koaliciji Merkelove, osvojila je svega oko 10 odsto glasova, što se smatra katastrofalnim rezultatom, jer je ta stranka levog centra na prošlim izborima u Bavarskoj osvojila 20 odsto glasova.\nGlasači CSU i socijaldemokrata ovog puta su se okrenuli drugim strankama, od kojih su tri osvojile više glasova od socijaldemokrata.\nPrema preliminarnim rezultatima, treći su Slobodni glasači sa 11,6 odsto glasova. Tu stranku smatraju najizglednijim koalicionim partnerom CSU u budućoj vladi Bavarske.\nU bavarskom parlamentu će se prvi put naći i utradesničarska Alternativa za Nemačku (AfD), koja je osvojila 10,7 odsto glasova.\nAngela Merkelizbori u Nemačkojbavarska


Smederevska biblioteka: Nisu prodata ukoričena izdanja novina – Semendria\nSmederevska biblioteka: Nisu prodata ukoričena izdanja novina\n06. mart 2017. DRUŠTVO – Izvor: RTS – Narodna biblioteka Smederevo demantovala je da je izbacila iz Fonda i prodala “Papir servisu” pun kamion generacijama koričenih dnevnih izdanja “Politike”, “Borbe” i lokalne štampe.\nRadnik Biblioteke, koji je želeo da ostane anoniman, u subotu je rekao agenciji Beti da su ukoričeni kompleti “pokisli” i da su zato izbačeni iz fundusa.\nU saopštenju Narodne biblioteke Smederevo navodi se da je 6. februara pukla kanalizaciona cev što je prouzrokovalo poplavu u depozitnom prostoru gde se nalazi ukoričena periodika, a gradska stambena agencija potom izvršila privremenu sanaciju kvara.\nNavodi se da je odlukom direktora Biblioteke 7. februara formirana Komisija za reviziju i otpis oštećene i neupotrebljive bibliotečko-informacione građe, koja je sačinila izveštaj, popisnu listu i fotodokumentaciju o nastaloj šteti, a potom tog dana sazvan sastanak Upravnog odbora biblioteke.\n“Nakon uvida u faktičko stanje i Izveštaj Komisije, doneta je Odluka o vanrednom otpisu oštećene građe”, piše u saopštenju i dodaje se da su od 82 godišta koričene Politike otpisana četiri godišta – 1964, 1965, 1974, 1975.\nOd 43 godišta Borbe, otpisano je sedam godišta, odnosno od 1982. do 1988. godine.\n“Nijedan naslov, niti godište stare i retke i zavičajne periodike iz fondova Biblioteke nije otpisan ovom prilikom (Naš glas, Smederevski žurnal, Glas Podunavlja, Naprednjak), pa samim tim ni otuđen”, navedeno je u saopštenje i dodaje da Narodna biblioteka Smederevo postupkom digitalizacije poštujući autorska i srodna prava, dodatno štiti kolekciju zavičajnih novina i časopisa.\nOštećena i otpisana građa data je na recikliranje, u skladu sa preporukom Agencije za zaštitu životne sredine, a ceo postupak je sproveden u skladu sa odredbama Zakona o bibliotečko-informacionoj delatnosti i Pravilnikom o inventarisanju, obradi, reviziji i otpisu bibliotečko-informacione građe i izvora, kao i vođenju evidencije o bibliotečko-informacionoj građi i izvorima.\n« Uhapšeno pet matičara\nIliću srebro i zlato »


BEOGRAD NEĆE SPORAZUM UZ PRIZNAVANJE: Vučić tokom razgovora sa Lajčakom izneo jasnu i nepokolebljivu poziciju naše strane u nastavku dijaloga | Novosti.RS\nOvu jasnu i otvorenu poruku predsednik Srbije Aleksandar Vučić, kako saznajemo, preneo je u sredu uveče specijalnom predstavniku EU za dijalog Miroslavu Lajčaku, na sastanku u Beogradu.\nOva platforma o pozicijama Srbije sigurno nije bila prijatna "muzika" za Lajčakove uši, smatraju sagovornici "Novosti", ali veruju da će i u Briselu i Vašingtonu, ipak, biti sluha i mudrosti da se uvaže poruke koje će iz Beograda poneti specijalni izaslanik EU.\nNaši sagovornici smatraju da će teme, kada do nastavka pregovora dođe, biti više tehničke, o imovini, nestalima, ekonomiji, a da će se razgovori o statusnim pitanjima prolongirati na duži period.\nSrđan Graovac, analitičar iz Centra za društevnu stabilnost, kaže, za "Novosti", da nema dileme da će se Srbija u narednom periodu suočiti sa snažnim pritiscima. On očekuje da će kandidat za premijera u Prištini, lider "Samoopredeljenja" Aljbin Kurti, za koga smatra da je suštinski čovek po meri i EU i SAD, nastaviti da govori da jedino što je Prištini od Beograda potrebno - jeste stolica u UN:\nIGUMAN SAVA: OPASNO NAMETANJE\nIGUMAN manastira Visoki Dečani Sava Janjić ocenio je u četvrtak da je apsurdan dijalog u kom Srbija treba da pod pritiskom ispunjava želje druge strane.\n- Svako ishitreno ili nametnuto rešenje, koje jednostrano privileguje jednu, a oštećuje drugu stranu, suštinski je neprimenjivo i nepravedno - naveo je Janjić na "Tviteru".\nKako je rekao, takav dijalog pre ili kasnije doveo bi do konflikta koji bi ugrozio ceo region i samu EU, kao i da nijedna normalna zemlja to ne bi prihvatila. Janjić se založio za nastavak dijaloga o unapređenju života ljudi, zaštiti ugrožene srpske baštine na KiM, zaustavljanju iseljavanja mladih...\nAleksandar Vučić Ana Brnabić Miroslav Lajčak dijalog Beograda i Prištine Aljbin Kurti


Radnici „Infrastrukture železnice Srbije““ u utorak su u potpunosti završili sečenje i demontažu koloseka na Železničkom mostu preko Begeja u Zrenjaninu.\n„Ovaj značajan posao je obavljen uprkos izuzetno lošim vremenskim prilikama. Time je izvođačima radova na demontaži starog mosta omogućeno da nastave sa tim poslom“, saopštila je „Infrastruktura železnice Srbije“.\nRadove na mostu dugom 55 metara izvodi konzorcijum firmi koji čine „Karin komerc“ iz Veternika, „Čelik“ iz Bačkog Jarka, „Trioprojekt“ iz Beograda, kao i „Geodetski biro“ iz Veternika.\nRadi povećanja bezbednosti, „Infrastruktura železnice Srbije“ urediće prilaze i pešačke staze, kao i novo osvetljenje na mostu. Time će ceo ovaj prostor dobiti novi i lepši izgled.\nPoklanjamo knjigu „Tvoj sam“ – roman o ljubavi, ljubomori i sumnji


Nikola Todorović – U Klinchu\nPOčetna strana » Nikola Todorović\nNovi pojas za silnog Nikolu Todorovića\nNajbolji srpski kik bokser u kategoriji do 75 kilograma, Nikola Todorović, svojoj kolekciji dodao je još jedan pojas. On je u kategoriji do 80 kilograma u borbi za šampiona organizacije „Senshi“, u Bugarskoj savladao odličnog domaćeg takmičara, jermenskog porekla, Eduarda […]\nK1 spektakl u Novom Sadu, ko sme s Nikolom i Saškom?\nŽeljko Čačija Postavljeno 19/11/2019\nU maloj sali novosadskog SPENS-a 1. decembra održaće se profesionalni K1 spektakl pod nazivom „Kup nacija“. To je organizatorima prvi turnir tog tipa, ali je plan da preraste u tradicionalni. „Naša ideja je da u Novi Sad, u Srbiju, dovedemo […]


Marković: U zatvor, ili Marinika Tepić ili ja – Borba\nPredsjednik JS i Skupštine grada Jagodine Dragan Marković Palma izjavio je da se jutros samoinicijativno javio u Više javno tužilaštvo u Jagodini povodom optužbi Marinike Tepić za podvođenje žena i maloljetnica u Jagodini i ponovio da su netačni svi njeni navodi.\nMarković je na pres konferenciji u Jagodini rekao da je Tepićeva u jučerašnjem obraćanju medijima sakrila „zaštićenog svedoka“, čije je fotografije pokazao, i za kojeg tvrdi da je upao nasilno u RTS, što, kaže, govori da se radi o čovjeku koji se ne plaši.\n„Jedan je kada je snimljen kako laže o meni, a drugi događaj u istom džemperu je bio na jučerašnjoj proslavi dvije godine postojanja partije Dragana Đilasa. Na sledećoj slici vidite tog čovjeka prilikom nasilnog upada u RTS, a sledeća slika je sa Vukom Jeremićem, pošto je prvo bio u njegovoj partiji, a onda je prešao kod Đilasa“, naveo je Marković.\n„Osuđujem sve one koji se tako odnose prema djeci i maloljetnim licima“, dodao je Marković.\nZamolio je, kaže, tužilaštvo da ubrza proces, jer je javnost uznemirena, te da očekuje da već od sjutra krene istražni postupak i da se brzo završi, prenosi Tanjug.


ENERGETSKA ZAJEDNICA POKRENULA PRELIMINARNU PROCEDURU PROTIV SRBIJE: Postupak je pokrenut zbog odredbe sporazuma Srbije i Rusije o isporukama prirodnog gasa iz 2012. godine, kojom se može narušiti konkurencija, a koja predviđa da je prirodni gas namenjen isključivo tržištu Srbije. Srbija ima dva meseca da reaguje na navode o neusklađenosti sa propisima Energetske zajednice\nEnergetska zajednica pokrenula je preliminarni postupak protiv Srbije zbog jedne odredbe sporazuma Srbije i Rusije o isporukama prirodnog gasa iz 2012. godine kojom se može narušiti konkurencija.\nKako se navodi u saopštenju, spornom odredbom je predviđeno da je prirodni gas namenjen isključivo tržištu Srbije.\n"Sekretarijat je preliminarno zaključio da član 4 (stav 3) Sporazuma predstavlja klauzulu o destinaciji" i da se time prema uspostavljenoj pravnoj praksi krši član 18 Sporazuma o energetskoj zajednici u kojem su definisane obaveze o konkurenciji.\nU saopštenju na sajtu Energetske zajednice navodi se da je Sekretarijat te organizacije 12. januara 2017. godine Srbiji poslao Otvoreno pismo i time pokrenuo preliminarnu proceduru, a Srbija ima dva meseca da reaguje na navode o neusklađenosti sa propisima Energetske zajednice i time Sekretarijatu omogući da u potpunosti stekne uvid o ovom slučaju.\nMinistarstvo rudarstva i energetike saopštilo je da će u saradnji sa svim relevantnim institucijama Srbije detaljno razmotriti navode i blagovremeno dostaviti odgovor Sekretarijatu Energetske zajednice, koja je inicirala preliminarnu proceduru protiv Srbije.\nSekretarijat Energetske zajednice, kako se navodi u saopštenju, inicirao je preliminarnu proceduru, s ciljem da Srbija u roku od dva meseca, reaguje na konstataciju Sekretarijata da jedan član međuvladinog Sporazuma koji je potpisan sa Rusijom 2012. godine, nije usaglašen sa Ugovorom o osnivanju EZ.


Četvrtu godinu koncert u Ježevici u čast slavnog trubača - OGLASNA TABLA - INFO\nČetvrtu godinu koncert u Ježevici u čast slavnog trubača\n19 августа, 2019 0352\nU Velikoj Ježevici kod Požege u ponedeljak, 19. avgusta, biće održan četvrti memorijalni koncert trubačkih orkestara “Svetozar Lazović Gongo”. Koncert će početi u 18 časova na platou ispred spomenika slavnom trubaču, a učestvovaće orkestri: Maje Ilić iz Požege, Marka Gligorijevića iz Bajine Bašte, Braće Ilić iz Požege, „Dragačevske trube“ Dragana Pavlovića iz Guče i Dejana Jevđića iz Požege.\nSpecijalni gost koncerta je folklorni ansambl „Razigrano kolo“ Požega.\nPosle zvaničnog programa goste će zabavljati orkestar Dejana Jevđića sa vokalnim solistima Ljubom Dikovićem i Zoranom Stojićem.\nSvetozar Lazović Gongo (1952-2001) rođen je u Dražinovićima, Ježevica. Uglavnom samouk vrlo brzo je stekao slavu virtouza na trubi, a pored ocene da se radi o vanserijskom trubaču, dobitnik je mnogih nagrada od kojih su najznačajnije:\nDobitnik je Majstorskog pisma za nadahnuto umeće sviranja na takmičenjima duvačkih orkestara Srbije.\nPrva truba – 1985, 1992, 1995.\nNajbolji orkestar – 1977, 1981, 1986.\nZlatna truba – 1980.\nNajizvornije muziciranje – 1985, 1994.\nMajstorsko pismo – 1994.\nZlatna ploča za prodati tiraž – 1987.\nMeštani Ježevice su mu 2016. godne podigli spomenik u centru sela, rad vajara Velimira Karavelića. Održavanje memorijalnog koncerta u znak sećanja na čuvenog trubača inicirao je njegov sin, takođe trubač, Dragan Lazović.\nKristina Grujičić osvojila zlato na prvenstvu Centralne Srbije i obezbedila učešće na Finalu Kupa Srbije\nVremenska prognoza za ponedeljak – 28. septembar


KLJUČ SU T-ĆELIJE, a neki ih i imaju! Ovo je JEDINI NAČIN da steknemo imunitet na KORONU\nNaučnici otkrivaju da osobe koje su se zarazile SARS-om 2003. godine, još uvek imaju ključne T-ćelije u organizmu\nIstraživanja koja su rađena u Singapuru, daju nadu da će ljudi koji su preležali korona virus, izgraditi imunitet u naredne dve decenije.\nPročitajte još: Jedna stvar pozitivna od korone: Pušači masovno zbog virusa ostavljaju cigarete\nKod nekih virusa, poput boginja, zaštita je doživotna i nije moguće da se čovek ponovo razboli. Ipak, neki od virusa su poput kratkotrajnih prehlada i kod njih zaštita traje kratko. Stručnjaci su i dalje zbunjeni jer ne znaju koliko dugo traje imunitet protiv Covid-19, zbog njegovog kratkog postojanja. Studije i dalje pokazuju da osobe mogu stvoriti samo kratkotrajni imunitet.\nDruga naučna istraživanja pokazala su da ljudi koji su imali prehladu u poslednje dve godine, imaju T ćelije koje pokazuju "unakrsnu reaktivnu zaštitu" protiv Covid-19. Ova studija uključila je 23 pacijenta sa fakulteta Duke-NUS u Singapuru koja su imala SARS.\nPrikupili su uzorke krvi i testirali ih da li još uvek sadrže imune ćelije koje su bile efikasne protiv SARS-a. Svi pacijenti su imali T ćelije, što sugeriše da su važan deo borbe protiv ove infekcije.\nT ćelije su vrsta belih krvnih zrnaca koja su ključna komponenta imunološkog sistema i pomažu u borbi protiv bolesti.\nIstraživanja su pokazala da svi pacijenti i dalje poseduju dugotrajne memorijske T ćelije reaktivne na virus. Što bi trebalo da podrazumeva, da će pacijenti sa Covid-19 takođe razviti dugoročan imunitet T ćelija- piše u istraživanjima. Ovo bi bilo značajno u saznanjima, koliko dugo bi ljudi mogli da budu zaštićeni vakcinacijom.\nPročitajte još: Kolektivni imunitet NE POSTOJI! Doktor Andrej: Virus je mogao biti sprečen u JANUARU, neko će morati 2 puta da se VAKCINIŠE\nU daljem istraživanju, pomešani su uzorci krvi sa fragmentima SARS-CoV-2. Ćelije su pokazale „čvrstu“ reaktivnost protiv SARS-2 kod svih pacijenata tako što su se vezale za njih. Eksperiment je rađen na 37 ljudi, koji nikada nisu bili zaraženi SARS-om.\nIstraživači su otkrili nivoe T ćelija koje su u stanju da se prikače na virus Covid-19 kod 50 odsto testiranih.\n- Iznenađujuće je što smo takođe otkrili specifične SARS-CoV-2 ćelije T kod pojedinaca bez anamneze SARS-a, Covid-19 ili kontakta sa SARS-om / Covid-19 pacijentima- kažu naučnici. Oni veruju da ove T ćelije mogu postojati zbog prethodne infekcije drugim koronavirusom - od kojih ima sedam koji mogu zaraziti ljude.\nNije isključeno da T ćelije mogu nastajati od drugih životinjskih koronavirusa - za koje se uglavnom misli da potiču od slepih miševa. Glavni istraživač dr Antonio Bertoleti, rekao je za Telegraph da su ove T ćelije možda češće u Aziji nego u ostatku sveta. To negde i objašnjava, zašto je upravo ovaj kontinent bio relativno netaknut u poređenju sa Evropom i SAD-om tokom pandemije Covid-19.\nNaučnici su rekli da bi ovu "postojeću" zaštitu trebalo razmotriti na nivou stanovništva, jer to može da dovede da se manje ljudi razboli od Covid-19 nego što se mislilo.\nT ćelije su deo adaptivnog imuniteta, prva linija odbrane protiv strane supstance. Sa druge strane, antitela, pokrenuta u delovanju ćelijama B, počinju da pomažu tek nekoliko dana kasnije, a možda im i neće biti potrebni ukoliko su T-ćelije i drugi delovi imunološkog sistema, izbrisali virus. Iz tog razloga, neki ljudi možda nemaju antitela protiv Covid-19 u krvi uprkos tome što su u prošlosti bili zaraženi koronavirusom, kažu naučnici.\nSingapurski tim rekao je da su u prethodnom istraživanju otkrivena antitela za SARS-1 posle dve ili tri godine. Prema tome, testiranje antitela bi sugerisalo na to da mogu biti ponovo biti zaraženi iako su zaštićeni T ćelijama.\nŠto se tiče SARS-2, profesor Karol Sikora, savetnik Svetske zdravstvene organizacije, izjavio je za MailOnline da veruje da samo 10 procenata ljudi koji su zaraženi koronavirusom razvija antitela. Karolinski institut i Univerzitetska bolnica Karolinska, u Švedskoj, nedavno su pokazali da mnogi ljudi sa blagim ili asimptomatskim oblikom Covid-19 pokazuju imunološki otpornost na ćelije i ne testiraju pozitivna antitela.\nImunitet među populacijom je veći nego što pokazuje testiranje antitela, dok neki delovi imunog odgovora naučnicima ostaju potpuna misterija i nisu u stanju da ih mere.


Drugi dan najvećeg štrajka železničara u Velikoj Britaniji - 23.06.2022, Sputnik Srbija\nDrugi dan najvećeg štrajka železničara u Velikoj Britaniji\nOko polovine železničke mreže u Velikoj Britaniji danas je zatvoreno. Međutim, londonski metro radi kao i obično, pošto njeni radnici ne učestvuju u štrajku... 23.06.2022, Sputnik Srbija\nMasovni štrajkovi na železnici u Ujedinjenom Kraljevstvu počeli su 21. juna, označavajući najveći industrijski protest u zemlji u poslednjih 30 godina. Hiljade železničkih radnika istupilo je, dovodeći zemlju u kolaps jer transportno osoblje zahteva bolje uslove rada.Očekivalo se da će razgovori između sindikata i vlade da se izbegnu novi štrajkovi održati u sredu, ali „nikad zapravo nisu počeli“, saopštila je državna kompanija „Netvork rejl“. Generalni sekretar sindikata Mik Linč je za neuspele pregovore okrivio sekretara za saobraćaj Granta Šapsa.Sindikati zahtevaju bolje uslove rada za zaposlene u transportnom sistemu, posebno povećanje plata od najmanje sedam odsto za članove RMT-a. Vlada tvrdi da bi sindikat trebalo da reši to pitanje direktno sa poslodavcima. Britanski premijer Boris Džonson osudio je štrajkove kao „pogrešne i nepotrebne“, podsećajući kako je vlada podržavala železničku industriju sa „hiljadama i hiljadama funti“ tokom pandemije. Sada, prema rečima premijera, štrajkovi ne utiču samo na imenovanja i planove ljudi, već i štete preduzećima koja se bore da se oporave nakon pandemije, prenosi međunarodni Sputnjik.\nvelika britanija, železnice, štrajk, svet – ekonomija, ekonomija\n13:15 23.06.2022 (Osveženo: 13:16 23.06.2022)\n© AP Photo / Matt DunhamPutnici sa opremom za kampovanje ukrcavaju se u voz na železničkoj stanici Padington, u Londonu\nOko polovine železničke mreže u Velikoj Britaniji danas je zatvoreno. Međutim, londonski metro radi kao i obično, pošto njeni radnici ne učestvuju u štrajku danas. Operateri su upozorili Britance da će usluge biti prekinute između 7.30 i 18.30 sati.\nMasovni štrajkovi na železnici u Ujedinjenom Kraljevstvu počeli su 21. juna, označavajući najveći industrijski protest u zemlji u poslednjih 30 godina. Hiljade železničkih radnika istupilo je, dovodeći zemlju u kolaps jer transportno osoblje zahteva bolje uslove rada.\n“Solidarity forever” @RMTunion strikers and supporters sing on the picket line. #railstrike #railstrikes #toriesout #rmt #RMTsolidarity #rmtstrike #solidarity pic.twitter.com/AIqCIuD41l\n— Socialist Worker (@socialistworker) June 23, 2022\nOčekivalo se da će razgovori između sindikata i vlade da se izbegnu novi štrajkovi održati u sredu, ali „nikad zapravo nisu počeli“, saopštila je državna kompanija „Netvork rejl“. Generalni sekretar sindikata Mik Linč je za neuspele pregovore okrivio sekretara za saobraćaj Granta Šapsa.\n„Uprkos najboljim naporima militantnih sindikalnih lidera da našu zemlju dovedu do zastoja, jasno je da ovonedeljni štrajkovi nisu imali željeni efekat jer je više ljudi moglo da radi od kuće. Međutim, previše vrednih porodica i preduzeća bili su nepravedno pogođeni odbijanjem sindikata da se modernizuje“, rekao je sekretar za saobraćaj.\nSindikati zahtevaju bolje uslove rada za zaposlene u transportnom sistemu, posebno povećanje plata od najmanje sedam odsto za članove RMT-a. Vlada tvrdi da bi sindikat trebalo da reši to pitanje direktno sa poslodavcima.\nPutnici sa opremom za kampovanje ukrcavaju se u voz na železničkoj stanici Padington, u Londonu\nBritanski premijer Boris Džonson osudio je štrajkove kao „pogrešne i nepotrebne“, podsećajući kako je vlada podržavala železničku industriju sa „hiljadama i hiljadama funti“ tokom pandemije. Sada, prema rečima premijera, štrajkovi ne utiču samo na imenovanja i planove ljudi, već i štete preduzećima koja se bore da se oporave nakon pandemije, prenosi međunarodni Sputnjik.\nPočeo najveći štrajk železničara u Velikoj Britaniji


Tači shvatio da bez Rusije nema rešenja za pitanja Kosova - Sputnjik Srbija\n20:58 15 Jul 2020\n14:24 20.01.2019 Preuzmite kraći link\nPredsednik privremenih vlasti u Prištini Hašim Tači smatra da su planovi o razmeni teritorija sa Srbijom najbolja mogućnost da se napreduje ka članstvu u Evropskoj uniji i NATO-u.\n„Sporazum bi doneo veću stabilnost i mir u regionu. Kosovu bi to omogućilo prijem u EU i NATO“, rekao je Tači u Beču za agenciju APA.\nOn je istakao da neće biti nikakvih etničkih granica, već da će „dve zemlje“ ostati multietničke.\nPrema Tačijevim rečima, odgovarajući sporazum bi značio da između njih više nikada neće doći do rata.\n„Građani bi živeli bolji život, jer bi sporazum poboljšao i ekonomsko stanje, došlo bi do stvaranja više radnih mesta i granice bi se otvorile“, objasnio je Tači, ističući da je „evropski model“ uzor za to rešenje.\nŠanse za postizanje uspešnog dogovora su nikada bolje, jer EU i SAD podržavaju planove, poručio je Predsednik privremenih vlasti u Prištini.\n„Novina je da bi i Rusija bila spremna da podrži sporazum, koji bi dve strane prihvatile“, konstatovao je Tači.\nOn je naglasio da je zbog toga važno da se iskoristi aktuelni trenutak kako bi se postigao sporazum koji bi bio izbalansiran i uzeo u obzir interese obe strane.\n„U prošlosti takva velika spremnost nije postojala. Ako ne budemo iskoristili ovu šansu onda će nas zbog toga naše stanovništvo narednih decenija proklinjati“, ukazao je Tači.\nPrema njegovim rečima, sporazum, ne treba samo da iznova reguliše tok granice.\n„Ne radi se samo o razmeni teritorija, već se radi i o mnogim drugim aspektima“, pojasnio je Tači.\nOn je kazao da sporazum treba da bude sveobuhvatni, te da treba da se bavi i drugim pitanjima, kao što je i pitanje nestalih soba u ratu na prostoru bivše Jugoslavije.\nSporazum, takođe, treba da reguliše i kulturno nasleđe Srba na Kosovu, a biće i reči o ekonomskom razvoju, kao i o onim temama koje su i dalje otvorene između Prištine i Srbije, najavio je Tači.\n„Sporazum treba konačno da reši problem i ne treba da bude samo privremeno rešenje“, istakao je on.\nTači je odbacio optužbe da se zalaže za „veliku Albaniju“.\n„Neće biti nikakve ’velike Albanije‘, kao što neće biti ni ’velikog Kosova‘. Umesto toga težimo ka integraciji regiona u evropski prostor“, objasnio je on.\nKada je reč o transformaciji „kosovskih bezbednosnih snaga“ u „kosovsku vojsku“, Tači je rekao da se radi o opravdanoj odluci suverene države.\n„Tu odluku sam doneo na osnovu želje građana Kosova. Vojska je multietnička i treba zajedno sa drugim zemljama, sa Srbijom i drugima u regionu, da se bavi obezbeđenjem mira. Naša greška je bila što nam je trebalo previše vremena. To je odavno trebalo učiniti“, zaključio je Tači.\nSporazum, Tači, Kosovo, Srbija


Fudbal i Velika Britanija: Dug od 520 miliona evra i Superliga Evrope - protesti navijača Mančester Junajteda | Novosadski informativni portal 021\nFudbal i Velika Britanija: Dug od 520 miliona evra i Superliga Evrope - protesti navijača Mančester Junajteda\nProtesti na terenu stadiona Mančester Junajted usledili su samo nekoliko nedelja pošto su osujećeni planovi za sonivanje Superlige Evrope - ali emocije tinjaju već 16 godina.\n„Oslobodimo se virusa - Glejzeri napolje", glasio je jedan od transparenata ljutih navijača Mančester Junajteda ispred Old Traforda pre nego što je oko 200 njih upalo na teren, prouzrokujući otkazivanje velikog engleskog derbija protiv Liverpula u nedelju.\n„Protestujemo zbog ovih parazita koji su vlasnici kluba skoro 20 godina", izjavio je jedan navijač ispred Old Traforda, misleći na američke vlasnike, porodicu Glejzer.\nNavijači upali na Old traford - odložen meč Mančestera i Liverpula\nNavijači optužuju vlasnike da su „doveli klub u dugove i propadanje".\nOčekivao se veliki protest izvan stadiona pre meča sa najvećim rivalom Liverpulom - ali niko nije očekivao da će navijači na silu ući na stadion i na teren i da se utakmica odloži.\nPoput pristalica ostalih pet klubova 'velike šestorke', i navijači Mančester Junajteda ljuti su na upravu što je prihvatila učešće u Superligi Evrope - zatvoreno takmičenje zamišljenog kao neku vrstu lige najbogatijih klubova Starog kontinenta.\nNavijači Junajteda to ne žele i izraziće protivljenje - baš kao što su to učinile pristalice ostalih pet engleskih klubova koji su najpre dali pristanak za učešće u ligi, a onda se povukli pod pritiskom navijača, Premijer lige, britanske vlade, Evropske fudbalske unije (UEFA) i Međunardone fudbalske federacije (FIFA).\nDžoel Glejzer, kopredsednik Junajteda, posle kraha Superlige saopštio je da se klub „bezrezervno izvinjava" zbog svega.\nMeđutim, uz Udruženja navijača Mančester junajteda je navedeno da „imaju nula poverenja u vlasnike".\nIz udruženja su dodali da su Džoel Glejzer i njegova porodica „iznova i iznova pokazali da im je ličnih profit, na štetu kluba, jedini motiv".\nOno što izdvaja Junajted od drugih jeste to što navijači nisu iznenađeni postupcima vlasnika kluba - porodice Glejzer koja potiče iz Sjedinjenih Američkih Država.\nNije iznenađenje da je „zeleno-žuta" antiglejzerovska kampanja započela 2010. godine, kada je Junajted doživeo pad posle tri uzastopne titule u Premijer ligi, niti je ugušena kada je Ferguson ponovo naterao svoj tim da igra šampionski i stigao do nove titule prvaka Evrope.\nPa ipak, Solskjer, kada sam ga pitao o planiranim protestima, rekao je da glas navijača „treba čuti".\n„Glejzeri napolje!" - poruka na dresu okačenog ispred stadiona Olf Traford\n„Nijedan član porodice Glejzer nikada nije razgovarao sa nama", napisali su u otvorenom pismu.\nUdruženje navijača je navelo da su frustracije u nedelju dostigle „tačku ključanja".\n„Podržavamo pravo navijača da zakonito protestuju, ali ne odobravamo nijedno delo nasilja", dodalo je Udruženje navijača.\n„Niko od nas ne želi da se ovo nastavi", dodaje se u saopštenju Udruženja navijača Mančester Junajteda.\nGrupa je iznela plan od četiri tačke za koji veruje da će pružiti put napred „za sve nas".\n„Ovo je jedini način da se nešto pokrene po ovom pitanju. Preporučujemo vam da ga prihvatite", dodaje se u saopštenju.\n„Mrzeti nas u trenutku kada je klub bio toliko uspešan, to je izvanredno", primetio je Džoel Glejzer posle pobede Mančester Junajteda u Ligi šampiona protiv Milana u martu 2010. godine.\n„Iz američke perspektive, gde navijači nisu toliko strastveni, Džoel Glejzer je bio u šoku kad je čuo skandiranja na utakmici protiv Milana poput 'Umri, Glejzer, umri'. To je bilo neverovatno", priseća se Tehsin Najani, koji je radio šest godina kao savetnik Glejzera za medije.\n„U karijeri imao sam posla sa stotinama poslovnih lidera, a on je pod pritiskom uvek bio miran i odmeren", kaže on.\nZaista, braća su se činila tako neugledna da ih je nazvao „milijarderima srednje klase" koji „ne bi izgledom odskakali na konvenciji računovođa".\n„Glejzeri su već bili kontroverzni likovi, smatralo se da nisu uspeli u kandidaturi da kupe Junajted 2004. godine", podseća Najani.\nAli - uz sve pregovore vođene preko trećih strana - kaže da je postojao stalni strah da posao neće biti završen.\n„Bilo je to neverovatno napeto vreme", podseća Najani u intervjuu koji je dao BBC novinaru Bilu Vilsonu aprila 2015. godine.\nKada je postalo očigledno da Glejzeri preuzimaju kontrolu „bilo je mnogo nepoverenja, jer ovo je bio Mančester Junajted - britanska kulturna ikona".\nJednom kada je vlasništvo bilo sigurno, namera mu je bila da krene ofanzivno i objasni ko su Glejzeri, kao i da predstavi njihovu „strast prema sportu", što je primer njihovog vlasništva nad NFL timom Tampa Bej Bjukeners.\n„Imali su vrlo jak sportski pedigre, već su bili većinski vlasnici i videli su Mančester Junajted kao sportski dragulj u kruni", kaže Najani.\n„Gledajući unazad, stvari su izgledale vrlo zapaljive, ali stvarnost je bila prozaičnija, prizemnija", kaže on.\n„Njegova mantra je uvek bila - 'sve je pod kontrolom" - i iako je londonski Čelsi osvojio titulu prvaka 2010. - šou je nastavljen."\n„Prošle su godine otkako sam prestao da radim za porodicu Glejzer, ali uvek mi je u glavi Džoelova opaska - 'ovo je maraton, a ne sprint'".


Uhapšenom Nehaju Tačiju određen pritvor\nM. D.\t 1. oktobra 2016. 12:20\nDirektoru regionalne kosovske policije za Kosovsku Mitrovicu Nehaju Tačiju, koji je uhapšen na graničnom prelazu na osnovu raspisane poternice po naredbi Višeg suda u Nišu zbog krivičnog dela terorizma, određen je pritvor u trajanju do 30 dana, rekla je portparolka Višeg suda u Nišu Iva Popović.\n“Tačiju je odreden pritvor zbog opasnosti od bekstva, visine zaprećene kazne od preko 10 godina zatvora i zbog opasnosti od uznemiravanja javnosti”, izjavila je Popović za Radio Slobodna Evropa.\n“Na osnovu naredbe za raspisivanje poternice koju je Viši sud u Nišu doneo 2009. godine, on je na administrativnoj granici uhapšen. S obzirom da je on bio nedostupan istražnim organima, pokrenuta je zbog krivicnog dela terorizma”, rekao je Stanojević.\nOsumnjičeni za ubistvo devojke na pumpi u pritvoru\nAko imate ove akcije, trk u poštu – čekaju vas pare\n“Neprihvatljivo je što je Srbija povećala broj zahteva za hapšenje naših gradana. Daćemo maksimum da rešimo ovaj problem”, poručio je Hodžaj a prenosi Slobodna Evropa.


Mladi fudbaleri iz Gračanice na turniru u Italiji\nFudbaleri „Škole fudbala“ iz Gračanice otputovali su u Italiju gde će učestvovati na 11. Memorijalnom turniru „Flavio Proti“.\nPred odlazak: Mladi fudbaleri sa gradonaÄelnikom GraÄanice (Foto OG)\nDvadesetak mladih polaznika ove škole odigraće utakmice protiv svojih vršnjaka iz italijanskih fudbalskih klubova Torino, Šturm i Cesena, od 14. do 19. maja.\nTo je drugi put da fudbaleri ove škole učestvuju na turniru „Flavio Proti“, a kako obećava njihov trener Dejan Mirić oni će na najbolji način predstaviti Gračanicu, prenosi opštinska informativna služba.\nFudbaleri rođeni 2001. i 2002. godine otputovali su u Italiju sa svojim trenerima i predstavnicima opštine Gračanica, koja je organizuje i finansira ovo putovaje.\n“Opština Gračanica će uvek podržavati i ulagati u omladinu i sport”, kazao je direktor odeljenja za obrazovanje, kulturu, omladinu i sprot Dragan Dimitrijević.\nFudbalsku delegaciju iz Gračanice dočekaće predstavnici iItalijanske sportske fudbalske asocijacije koji su i organizatori memorijalnog turnira “Flavio Proti”.\nMladi fudbaleri iz Gračanice u petak, 16. maja od 20 sati igraće utakmikcu protiv FK Cesena, a u subotu, 17. maja protiv Torina i Šturma iz Graca.\nNa 11. Memorijalnom turniru „Flavio Proti“ učestvovaće nekoliko evropskih klubova, kao što su: Juventus, Lacio, Torino, Real Madrid, Inter, Fiorentina, Kaljari, Šturm, ali i fudbaleri beogradske Crvene Zvezde.


Polovina roditelja dopušta deci da sami upravljaju svojim onlajn aktivnostima?! – Personal magazin\nNedavno globalno istraživanje sprovedeno od strane kompanije Kaspersky pokazalo je da 52% roditelja poverava deci da upravljaju svojim aktivnostima na internetu i veruju da njihova deca znaju za granice kada…\nNedavno globalno istraživanje sprovedeno od strane kompanije Kaspersky pokazalo je da 52% roditelja poverava deci da upravljaju svojim aktivnostima na internetu i veruju da njihova deca znaju za granice kada je reč o vremenu koje provode onlajn. Međutim, 70% roditelja priznaje da oni sami provode previše vremena onlajn, a gotovo tri četvrtine (72%) smatra da internet i korišćenje mobilnih uređaja generalno ometa porodični život.\nNema sumnje da digitalne aktivnosti mogu stvoriti zavisnost i ozbiljno odvratiti decu od avantura u stvarnom svetu. Međutim, više od polovine savremenih roditelja veruje svojoj deci kada je reč o vremenu provedenom na internetu i, što je još interesantnije, ova praksa je uobičajenija među očevima. Tate izgleda imaju više poverenja da će njihova deca znati kada treba da naprave pauzu, gotovo 3 od 5 (57%) zauzima ovaj pristup, u poređenju sa manje od polovine (48%) mama.\nMeđutim, ovde nije samo pitanje poverenja da će se deca na vreme isključiti sa interneta. 40% roditelja uopšte ne oseća potrebu da kontroliše ili nadzire korišćenje interneta i onlajn aktivnosti svoje dece. Ovo može biti rizična strategija jer, uprkos tome što su deca upoznata sa onlajn aplikacijama i dobro se snalaze na interetu, samo jedan klik ih deli od sajber rizka.\nPored ovakvog pristupa onlajn aktivnostima dece, istraživanje je takođe pokazalo da roditelji nisu restriktivni kada je reč o ličnim navikama korišćenja mobilnog telefona ili količini vremena provedenog na internetu: 70% je prepoznalo da su na neki način zavisni od interneta. Štaviše, 84% njih priznaje da su koristili mobilne uređaje ili druge uređaje povezane sa internetom ispred svog deteta ili dece kod kuće, a polovina roditelja (51%) je nekada dozvolila da internet i mobilni uređaji prekinu razgovor sa decom.\n„Internet i digitalne usluge nude deci širok raspon privlačnih sadržaja, i mogu im zaokupiti pažnju duže vreme. Takođe, treba upamtiti da svakodnevne aktivnosti mogu biti još privlačnije, naročito ukoliko su roditelji spremni da ulože svoje vreme i provedu ga zajedno sa decom, radeći zajedničke aktivnosti. Ovo vreme je zapravo još važnije i vrednije za porodicu i prijatelje, da se povežu, stvaraju posebne veze i nove uspomene“, izjavila je Marina Titova, direktorka odeljenja za potrošački marketing u kompaniji Kaspersky.\nKako biste pomogli deci da na odgovarajući način koriste svoje vreme na internetu, kompanija Kaspersky preporučuje preduzimanje sledećih koraka:\n· Pokažite da vam je stalo tako što ćete odložiti svoje uređaje u trenucima kada deca zahtevaju vašu pažnju\n· Ako smatrate da vaše dete provodi previše vremena onlajn, ne žurite sa postavljanjem ograničenja. Umesto toga razgovarajte s njima smireno, kako ne biste isprovocirali negativnu rekaciju što dugoročno može napraviti štetu\n· Učinite vreme za odmor raznovrsnijim i privlačnijim kako bi vaše dete želelo da ga provede bez uređaja. To može biti isprobavanje novog sporta ili aktivnosti za celu porodicu\n· Diskutujte o osnovnim pravilima kada je reč o korišćenjju društvenih mreža i drugih alata komunikacije, kako ne bi uticali na školske obaveze ili druženje sa prijateljima u stvarnom svetu\n· Uvedite pravila za celu porodicu, kako se deca ne bi osećala izdvojenom ili nepravedno ograničenom u korišćenju interneta. To može uključivati zabranu korišćenja telefona tokom večere, ograničenje u korišćenju uređaja ili čak ostavljanje uređaja van sobe kada se ide na spavanje\n· Porodična verzija rešenja Kaspersky Security Cloud uključuje Kaspersky Safe Kids što će pomoći u zaštiti vaše porodice i ličnih podataka, kao i zaštiti dece onlajn,\nPolovina roditelja dopušta deci da sami upravljaju svojim onlajn aktivnostima?! was last modified: December 9th, 2019 by Redakcija


Dodik: SAD i Britanija su na strani muslimana – Otvoreno\nIzvor: 10.05.2022, 14:57 7.3k Views\nSAD i Velika Britanija su na strani muslimana jer prihvataju obraćanje Šefika Džaferovića da se bez saglasnosti Predsjedništva BiH obrati Savjetu bezbjednosti UN-a, rekao je Milorad Dodik, srspki član Predsjedništva BiH.\nOn je rekao da po Ustavu i pravilima Predsjedništvo odobrava obraćanje na međunarodnim institucijama i usaglašava stavove, a istakao je da će Džaferović iznositi stavove protiv Republike Srpske.\n“Mislim da je to pogrešna politka SAD i njihovih ljudi i neće pomoći stabilizaciji i samo će razgraditi BiH”, rekao je Dodik.\nPonovio je da Kristijan Šmit nema legitimitet da bude visoki predstavnik jer ga nije potvrdio Savjet bezbjednosti UN-a, te je istakao da je RS uputila svoj izvještaj zemljama članicama SB.\nRekao je da je RS zamolila rusku stranu da pomogne da se izvještaj predstavi jer, kako je istakao, ostale zemlje to odbijaju.\n“Zbog rata u Ukrajini mnogi će pokušati da kažu da je to naše loše ponašanje, ali mi smo to uvijek činili i predstavljali stavove”, rekao je Dodik.\nDodao je da se RS zalaže za Dejtonski sporazum i Ustav koji kaže da je BiH zemlj tri konstituvina naroda i dva entiteta, te koji kaže da sve što nije izričito u nadležnosti države pripada entietima, poput pravosuđa.\nDodik je rekao da je RS javno naglasila da nije za secesiju i da ne postrojava nikakvu vojsku, već da je govorila da je BiH na putu da se raspadne ako se ovako nastavi kao do sada.\nRekao je da će RS koristiti svoje mogućnosti da predstavlja svoje stavove na drugim mjestima, te da će to početi odmah jer je Predsjedništvo BiH, kako je rekao, propalo.\n“Što se tiče političkih stavova, ustavnog pozicioniranja vezanog za spoljnu politiku, ona je propala ponašanjem muslimana u BiH, prije svega Džaferovića i Bisere Turković”, rekao je on.


Izveštaj iz Valjeva sa akcije postavljanja makete debelog creva\nU želji da podigne svest opšte javnosti o važnosti prevencije raka debelog creva, Udruženje i ove godine nastavlja sa svojim aktivnostima. Prvu javno - zdravstvenu manifestaciju i postavljanje makete debelog creva u okviru obeležavanja Meseca borbe protiv raka organizovali smo 3. marta, ovoga puta u Valjevu.\nVeliki broj građana je imalo priliku da prođe kroz ovu maketu koja je bila postavljena u samom centru, ispred SO Valjevo, da se na edukativan, ali i zabavan način upozna sa potencijalnim promenama koje se mogu javiti na zidu debelog creva i da sazna više detalja o programu skrininga za rano otkrivanje raka debelog creva.\nDeljen je promotivni materijal i pozivani zainteresovani građani da, u konsultaciji sa svojim izabranim lekarom, sprovedu jednostavan test na detektovanje tragova krvi u stolici (test na okultno krvarenje). Ova metoda se pokazala kao prikladna metoda ranog otkrivanja raka debelog creva i preporučuje se kod zdrave populacije sa prosečnim rizikom od pojave ove bolesti.\nZa više informacija pišite nam na:


KAPIJA 1 apartman Vračar, Beograd\nKAPIJA 1apartman Beograd, Južni bulevar, Vračar\nParking: mesto u garaži, +5 EU/dan\nRezerviši apartman "KAPIJA 1"\nKAPIJA 1 je lep, nov apartman u novom, luksuznom kompleksu "Kapije Vračara". Apartman ima spavaću sobu, terasu i parking u podzemnoj garaži i prima do 4 osobe.\nSa 45 kvadrata površine izdeljenih između praktično tri prostorije i male terase, KAPIJA 1 je na prvi pogled standardan smeštaj medu apartmanima u Beogradu. Ono što gotovo nikako nije standardno je to da je u pitanju stan na dan koji je na obronku Čubure (Južnom bulevaru), a u luksuznoj novoj zgradi sa parkingom. U pitanju je dakle 45 kvadrata, u potpunosti nameštenog, novog i bez zadrške modernog smeštaja koji može da primi čak četiri odrasle osobe (aranžman spavanja je 2+2). Nameštaj i blagi tonovi stavraju upečatljiv enterijer, a za zbilja udoban boravak i na duže staze teško da Vam može bilo šta zafaliti (veš mašina, potpuno opremljena kuhinja, dosta mesta za odlaganje stvari).\nU kraju koji je inače notoran po hroničnom nedostatku parking mesta, parking mesto uz simboličnu doplatum ne zvuči tako loše, a relativno povoljna cena dnevnog najma čini KAPIJU 1 jednom od interesantnijih opcija smeštaja za one kojima strogi centar nije prioritet.\nliftkablovska TV Centralno grejanjegaraža mašina za veš terasa\nAMOR 4 P 35€


Konjević: Od URE i Demokrata nismo dobili odgovor za interpelaciju Bratić - PORTAL REVIJE FOKUS\n“Ključna preporuka za nova postavljanja su partijska, jednonacionalna i jednovjerska pripadnost. Zbog niza javnih izjava djelovanja i ovakvih rješenja kod djece i roditelja stvara osjećaj nesigurnosti i nelagode. Predlažemo da se Vesna Bratić kao najodgovornija za ovo stanje smijeni u što kraćem roku”, rekla je Vuksanović Stanković\n“Ključna preporuka za nova postavljanja su partijska, jednonacionalna i jednovjerska pripadnost. Zbog niza javnih izjava djelovanja i ovakvih rješenja kod djece i roditelja stvara osjećaj nesigurnosti i nelagode. Predlažemo da se Vesna Bratić kao najodgovornija za ovo stanje smijeni u što kraćem roku”, rekla je Vuksanović Stanković.\nU poređenju sa Austrijom, Slovenijom i Mađarskom, kako je rekao Konjević, gorivo je u Crnoj Gori skuplje devet, odnosno 13 odsto.\nOdgovarajući na pitanje o imenovanju Rade Višnjić za direktoricu OŠ “Jugoslavija” u Baru, Konjević je kazao da je riječ o obmanjivanju javnosti.\n“Jednim zakonom je napravljena sječa 270 ljudi i ne može biti da niko od njih nije zasluživao da bide na tim pozicijama. Ovo je u suprutnosti sa izjavama premijera koji je tvrdio da neće biti revanšizma. Činjenica je da ovo nije promjena na bolje”, poručio je Konjević.\nTags: DemokrateinterpelacijaodgovorRaško KonjevićURAVesna Bratić\nPrethodna priča Višnjić: Poštenije da je ministarka Bratić saopštila istinu, prije razrješenja odustala sam od funkcije\nSledeća priča Isak Šabanović: Vjerovatno sam jedini Crnogorac koji se nije snašao u Beogradu


Lokalni izbori na Zapadnoj obali 13. maja\nPalestinska samoupravna vlada na Zapadnoj obali odredila je 13. maj kao datum za održavanje lokalnih izbora, nakon što su unutrašnji sukobi između vladajućih palestinskih grupa Fatah i Hamas onemogućili održavanje izbora prošle godine.\nIzbori će biti održani samo na Zapadnoj obali pod izraelskom okupacijom, gdje palestinske vlasti predsjednika Mahmouda Abbasa i njegovog pokreta Fatah, upravljaju autonomnim enklavama.\nIslamski militantni pokret Hamas najvjerovatnije neće dozvoliti glasanje u pojasu Gaze, koji je zauzeo nasilnim osvajanjem vlasti u 2007.godini.\nPortparol Hamasa Fawzi Barhoum izjavio je da grupa odbacuje današnju odluku Fataha sa Zapadne obale o novom datumu izbora.\nOpšti izbori na kojima su učestvovali Fatah i Hamas, posljednji put su održani 2006. godine.\nOd tada je njihovo rivalstvo onemogućilo održavanje opštih izbora, prenosi AP.


Bivši predsednik države "Srbija i Crna Gora" dobio 4,5 godine robije zbog korupcije | WebTribune\nHome U FOKUSU Bivši predsednik države “Srbija i Crna Gora” dobio 4,5 godine robije zbog korupcije\nPosted date: мај 12, 2016 In: U FOKUSU\nDragan Marović, nekadašnji funkcioner Opštine Budva, rođeni brat Svetozara Marovića, sklopiće sa Specijalnim tužilaštvom,sporazum o priznanju krivice, iako je do sada odbijao bilo kakav razgovor o tome.\nOn je u sredu oko 13 sati posetio tužilaštvo, gde su razmatrani detalji priznanja njegovog učešća u četiri kriminalne afere u Budvi.\nKako se saznaje, dobiće do dve godine zatvora, dok bi njegov brat Svetozar, predsednik Političkog saveta DPS, trebalo da dobije do četiri i po godine zatvora, ukoliko sklopi sporazum. Tužilaštvo mu je postavilo uslov – da prizna da je bio vođa organizovane kriminalne grupe u Budvi.\nKako “Novosti” pišu, Marovićima, od kojih najmlađi Svetozarov sin Miloš u četvrtak treba da “parafira” nagodbu s tužiocem, ovo neće biti jedine kazne, niti je to završetak istraga koje se vode protiv njih. Poseban deo sporazuma odnosiće se na finansijske istrage koje će obuhvatiti ne samo njih, nego i osobe povezane s njima.\nVrhovno državno tužilaštvo u sredu je pokrenulo istragu povodom pisma pritvorenika Veselina Mujovića, uhapšenog zbog prevare Svetozara Marovića za 890.000 evra, Ljuba Rađenovića za 20.000 i pokušaja prevare Aleksandra Tičića za 100.000 evra. Mujović je u pismu poslatom iz zatvora ustvrdio da su Svetozar i članovi njegove porodice počinili mnogo više krivičnih dela nego što to javnost zna, ali i tužilaštvo, tvrdeći da zbog toga, odnosno rešenosti da svedoči protiv njih, porodica Marović preti ubistvom njemu i sinu.\nOn tvrdi da je uhapšen jer ga je Marović lažno prijavio za prevaru kada je saznao da poseduje dokaze za mnoga nedela koja je počinio.\n– Molio me je mesecima da odustanem od svedočenja. Kada je saznao da neću da odustanem, on se “setio”, posle nekoliko meseci, i lažno me prijavio – kaže Mujović.\nPored zatvorskih kazni, tužilaštvo najavljuje i finansijske istrage protiv Marovića i osoba bliskih njegovoj familiji. Tako bi na neki način bilo smireno i nezadovoljstvo javnosti koja smatra da su kazne i novčane naknade obuhvaćene do sada potpisanim sporazumima o priznanju krivice između osumnjičenih za milionske malverzacije i tužilaštva simbolične u odnosu na štetu pričinjenu građanima.\nCIKLON STIŽE U SRBIJU: Večeras se spremite za oluju, grad i nevreme\nŠešelj: Ako dođe do nemira u RS propašće cela Republika Srpska\nŠokirane putnike u automobilu nešto je podiglo sa puta – VIDEO\nEgipatska civilizacija je stara najmanje 40.000 godina: Prvi smrtni vladar se pojavio tek pre 3.000. godine pre nove ere\nŠta je pogrešno u ovom srpskom pozdravu i zašto se ljubimo u obraz tri puta?\nDa bi zaustavili napredovanje Rusa u Siriji, SAD prelazi na plan B\nSok protiv infekcija, čišćenje creva i bubrega\nPronađena izgubljena grobnica kralja Artura\nTAJNI VLADAR U SENCI: Od Tita oteo vlast, a onda je sve završeno krvavim raspletom\nIz ove drevne knjige se mogu naučiti neverovatne mentalne sposobnosti


ASK: Odgađanje termina lokalnih izbora ne znači i pomjeranje kampanje\n"i dalje važe obaveze, zabrane i ograničenja"\n"Uvažavajući duh i slovo zakonskih propisa, Agencija za sprečavanje korupcije podsjeća javnost da, shodno članu 2 Zakona, izborna kampanja traje od dana raspisivanja izbora do dana proglašenja konačnih rezultata"\nAgencija za sprečavanje korupcije (ASK) saopštila je danas da odgađanje termina održavanja lokalnih izbora ne znači i pomjeranje izborne kampanje, koja je započela datumima kada su donesene prvobitne odluke, odnosno 12. marta, 2, 6, 13. i 20. aprila, kao i 4. maja.\nOni su dodali su se povodom odluka predsjednika Crne Gore o izmjenama odluka o raspisivanju prijevremnih izbora za odbornike u skupštinama opština Budva i Tivat, odnosno izmjenama odluka o raspisivanju izbora za odbornike u skupštinama opština Bar, Danilovgrad, Kolašin, Plužine, Žabljak, Bijelo Polje, Šavnik i Pljevlja, te Skupštini Glavnog grada Podgorice, kod obveznika Zakona o finansiranju političkih subjekata i izbornih kampanja pojavile nedoumice o statusu njihovih obaveza.\n"Uvažavajući duh i slovo zakonskih propisa, Agencija za sprečavanje korupcije podsjeća javnost da, shodno članu 2 Zakona, izborna kampanja traje od dana raspisivanja izbora do dana proglašenja konačnih rezultata. Na osnovu toga, Agencija obavještava da odgađanje termina održavanja lokalnih izbora ne znači i pomjeranje izborne kampanje, koja je započela datumima kada su donesene prvobitne odluke, odnosno 12. marta, 2, 6, 13. i 20. aprila, kao i 4. maja", piše u saopštenju.\nIz ASK su naveli da to znači da i dalje važe obaveze, zabrane i ograničenja za organe vlasti, odnosno obaveze i zabrane za političke subjekte koji će učestvovati na izborima,\nO tome se može detaljnije saznati OVDJE i OVDJE.\n"Vijesti" su danas objavile da je odlukom o "pauziranju" izbornih radnji, umjesto njihovom obustavljanju, stvorena pravna dilema o tome šta se sve smije a šta ne smije činiti tokom narednih mjeseci, odnosno do 23. oktobra za kada su odloženi izbori u više opština.\nASKAgencija za sprečavanje korupcijelokalni izboriizboriPredsjednik Crne Gore


Vještačka inteligencija upravljaće podacima | BL Portal\nVeritas Tehnolodžis, lider u upravljanju podacima u multiklaud okruženjima, najavio je pokretanje nove tehnologije kako bi omogućio svoju strategiju oko klaud-optimizovanog autonomnog upravljanja podacima (AUP), koji će pojednostaviti način upravljanja podacima preduzeća i automatizovati zaštitu od prijetnji, poput rensomvera.\nNetBekap upreže snagu vještačke inteligencije (AI) i hiperautomatizacije zarad samoodrživosti, samokorigovanja i samoizlječenja u multiklaud okruženjima.\nVeritasova KlaudSkejl tehnologija nove generacije vodeće NetBekap arhitekture, modernizovane za rad u razmjeri veba, potkrepljuje ovu vijest. Ova najmodernija tehnologija biće dostupna s najnovijom verzijom vodećeg NetBekap softvera kompanije Veritas, koja je takođe lansirana istom prilikom.\n“Ubrzana digitalna transformacija i usvajanje oblaka pružaju pogodnosti preduzećima širom svijeta. Međutim, združeni savjetnik američkih, britanskih i australijskih bezbjednosnih službi, objavljen ovog mjeseca, istakao je da hakeri povećavaju uticaj svojih napada rensomverom tako što ciljaju cloud servise i podatke”, kaže Greg Hjuz.\nOva strategija objašnjava kako da riješimo taj izazov, počevši od alata dostupnih danas, koji će pomoći da se smanje otisak kompanije u oblaku i troškovi, da podaci budu bezbjedni od rensomvera i utre put ka autonomnom upravljanju podacima.\nTa tehnologija biće temelj za sprovođenje ove strategije. Ona isporučuje kontejnerizovanu, programibilnu i AI pogonjenu arhitekturu mikrousluga koja pruža autonomne, objedinjene usluge upravljanja podacima u bilo kom oblaku.\nPrednosti ove tehnologije se prvi put ostvaruju lansiranjem NetBekap verzije 10, koji koristi tehnologiju za isporuku nižeg TCO-a, povećane efikasnosti i poboljšane bezbjednosti u multiklaud okruženjima.\n“Organizacijama je lako da završe s tapiserijom rješenja za zaštitu podataka u oblaku, gdje su pojedinačna radna opterećenja i aplikacije raspoređene od strane novih funkcionalnih donosilaca odluka i upravljane pomoću silosa”, kaže Kristof Bertran, direktor prakse u ESG-u.\nMeđutim, vremenom se to sabira, stvarajući stalno rastući trošak i opterećenje za upravljanje koje brzo postaje neodrživo pri povećanju razmjera. Da bi se to izbjeglo, preduzećima je potrebno dugoročno rješenje koje može da pomogne da se smanji otisak njihove rezervne kopije u oblaku i automatizuje njegovo upravljanje.\nVeritas smatra da može da riješi izazove preduzeća dok se bave količinom i raznovrsnošću radnih opterećenja i podataka kojima bi trebalo da upravljaju, kroz automatizaciu tokova posla za upravljanje podacima.\nPlanira budućnost u kojoj je njena tehnologija u stanju da autonomno alocira, optimizuje i popravlja usluge upravljanja podacima, istovremeno osnažujući krajnje korisnike da omoguće samouslužnu dostupnost zaštite i oporavka podataka, oslobađajući IT osoblja kako bi se usredsrijedili na stratešku i transformacionu aktivnost.\n“Broj različitih oblaka, SaaS aplikacija, platformi i alata koje koristimo brzo raste, izlažući naše podatke širom širokog i raznovrsnog pejzaža. Naš IT tim mora stalno da predviđa i ručno rješava izazove koje ovo stvara, prije nego postanu finansijska i infrastrukturna opterećenja”, kaže Everton da Kosta.\nDugoročno rješenje ne može biti jednostavno proširenje našeg IT okruženja, već razvijanje našeg pristupa na inteligentan način, tako da se autonomno prilagođava našim sve složenijim infrastrukturnim potrebama.\nVeritasova vizija za višestruko optimizovano upravljanje podacima poravnava se s njihovim ciljevima i pomoći će da osiguraju da spremnost za sve predstojeće izazove.\nTags: vještačka inteligencija


rada manojlovic milan stankovic tviter vakcina korona antivakseri\nRada Manojlović i njen bivši dečko, pevač Milan Stanković, na Tviteru gotovo svakodnevno ističu da su protivnici vakcinacije protiv korona virusa, a sada su u tome počeli i javno da podržavaju jedno drugo.\nRada i Milan ne prestaju da šokiraju javnost antivakserskim izjavama, a poslednja u nizu jeste Radina objava jednog članka, u kojem se lažno tvrdi da vakcinacija navodno izaziva određene zdravstvene probleme.\n- Opalac - napisala je Rada u komentaru, podelivši ovu objavu, a odmah se nadovezao Milan.\n- Ali kako Rada satire umobolni Tviter. Lagano i uvek pozitivno… Došla da obesmisli mržnju i podeli istine - napisao je Stanković uz objavu svoje bivše devojke.\nOvo nije prvi put da Rada i Milan imaju ovakve "ispade".\n- 50% doktora nije vakcinisano, kraj svake dalje polemike o obaveznoj vakcinaciji, ko voli nek izvoli - napisala je Manojlovićeva nedavno jednoj tviterašici.\nI Milan je delio slične teorije zavere, priče za koje ne postoje dokazi, niti su medicinski utemeljene .\n- I dalje igramo igru maske, virusa, šprica, ausvajsa i distance? Šta još čekate da vidite i doživite da biste shvatili ono što sam govorio pre godinu i po dana?! Ni bolest ni lek nisu cilj, nego instrument za kontrolu, ukidanje čoveka, slobode i prava - pisao je Milan.


Nagrade deci za najlepšu jelku - Dnevnik\nArhiva » Vesti » Dnevnik 27.12.2017\nNagrade deci za najlepšu jelku\nBAČKA TOPOLA: Udruženje građana „Za bolju Bačku Topolu“ zalaže se za sve građane ovog mesta kako bi imali lepši život.\nDnevnik sreda, 27. decembar 2017. | Dnevnik.rs\nPredsednica Udruženja Vidosava Protić kaže da je njihovo Udruženje osnovano pre tri godine i da broji dvadeset članova.\n„Prvenstveno oblast našeg rada je socijalna zaštita i socijalno preduzetništvo, trudimo se da svi pojedinci zadovolje svoje interese, od predškolaca, osnovaca, radnika, do penzionera, ali nemamo čarobni štapić i nismo svemogući“, kaže Protić.\nOna dodaje da oni odu kod svakog, saslušaju građane i onda nađu model da im pomognu.\nOsim toga, Udruženje je bilo aktivno i ove godine, a poslednja akcija kojom se mogu pohvaliti jesu prva i druga nagrada za najbolje ukrašenu jelku mališana tokom Zimskog vašara.\n„Bili smo sponzor ovogodišnjeg vašara i podstakli decu da dogodine u još većem broju učestvuju u ukrašavanju jelki u centru, jer su novčane nagrade bile lepe“, kaže Protić. Udruženje je obezbedilo i slatkiše koje je Deda Mraz delio deci tokom ove manifestacije, pa se može reći da su uneli radost pred praznike.\nPrema njenim rečima, po tome i žele da budu prepoznatljivi, te da se ljudi obraduju kada ih vide.\n„Trudimo se da pomognemo svim starosnim kategorijama, a ove godine smo ponosni i što smo obezbedili majice učesnicima maratona koji je organizovan za vreme manifestacije „Dani Bačke Topole“ i moram još istaći da učestvujemo u svim manifestacijama Turističke organizacije Bačka Topola, jer imamo odličnu saradnju“, ističe predsednica Udruženja.\nOve godine članovi su obišli i vrtiće, a osim centralnog u Bačkoj Topoli, i one u Krivaji i Njegoševu, dok će početkom iduće godine posetiti i vrtić u Tomislavcima, kako bi videli šta je mališanima neophodno.\n„Naš program se finansira iz budžeta Opštine i Mesne zajednice, te tako i sa njima imamo odličnu saradnju i usko smo povezani. Namera nam je da sledeće godine konkurišemo i u pokrajinskim projektima, te su nam planovi u idućem periodu da organizujemo i smeniare i edukacije“, kaže Protić.\nOna dodaje da će nastaviti i sa akcijama kao što je obilazak porodilišta, osnovnih škola, kao i Dom za lica sa invaliditetom, što su uradili prošle godine, a uskoro će obići i Dom penzionera.\nOva nevladina organizacija će i ubuduće voditi računa o svim građanima Bačke Topole, i truditi se da im obezbedi bolji život.


18-01-2020 21:00 Izdvojeno Srbija Politika\nNekadašnja političarka i sociološkinja Vesna Pešić sinoć je na Tviteru objavila poruku u kojoj je, prema tumačenju mnogih, pozvala na ubistvo predsednika.\nSporan tvit u kome je, tvrdeći da Aleksandar Vučić hoće da se "proglasi doživotnim predsednikom" i da "Putin baš to radi", napisala: "Ako Brnabićka da ostavku da znate - sprema se doživotni Vučić. E nema tu bojkota, samo cev u glavu... ".\nBivša političarka i članica LDP-a, ubrzo je obrisala tvit, nakon niza komentara u kojoj je kritikovana zbog "poziva na ubistvo predsednika".\n"Primetila sam da po nekim reakcijama, da se ne izrazim kako treba, pa dolazi do nesporazuma. Laku noć svima", napisala je Pešićeva.\nPotpredsednik SNS-a Marko Đurić poručio je Vesni Pešić da je, obećavajući predsedniku Aleksandru Vučiću na Tviteru "cev u glavu", još jednom dokazala da je neodgovorni politički ekstremista, a nikako predstavnik takozvane građanske Srbije.\n"Sada, kada više nemaju mogućnosti da otimaju od našeg naroda i da se međusobno raspoređuju po diplomatskim predstavništvima, više nemaju ni razloga da glume demokrate, već pokazuju svoje pravo lice".\n"Sram je bilo", poručio je Đurić Vesni Pešić.\nOna je, u međuvremenu obrisala tvit, u kome je, tvrdeći da Aleksandar Vučiću hoće da se "proglasi doživotnim predsednikom" i da "Putin baš to radi", napisala: "Ako Brnabićka da ostavku da znate - sprema se doživotni Vučić. E nema tu bojkota, samo cev u glavu... ".\n"Ispitati mentalno stanje gospođe Pešić"\nMinistar za rad, zapošljavanje, boračka i socijalna pitanja Zoran Đorđević pozvao je nadležne da preduzmu hitne mere.\n"Skandalozno i bahato ponašanje ne sme se tolerisati već najstrožije kazniti u skladu sa zakonom. Neko ko je u stanju da napiše ovako nešto i da pozove ljude na najstrašniji zločin, dokazuje da je monstrum koji treba da se nađe iza rešetaka. Ovo je napad pre svega na čoveka! I poziv na ubistvo je zločin, te ovaj monstruozni čin mora biti kažnjen", rekao je Đorđević za Republiku.\nOn je zatražio od stručnjaka da procene mentalno stanje gospođe Pešić, smatrajući da normalna osoba to ne bi ni pomislila, a kamoli napisala.\nPotpredsednica Vlade Srbije i članica Predsedništva Srpske napredne stranke (SNS) Zorana Mihajlović, pridružial se Đuriću i Đorđeviću u osudi pretnje upućene predsedniku Srbije Aleksandru Vučiću.\n“Skandalozno je da neko ko je toliko dugo bio u politici, kao što je Vesna Pešić, koristi svoj uticaj u javnosti da pošalje poruku 'nema tu bojkota, samo cev u glavu'. To nije samo govor mržnje, nego i poziv na fizički obračun s predsednikom Srbije, i to pošto je sama iskonstruisala nepostojeću nameru predsednika da se 'proglasi doživotnim predsednikom'”, rekla je Mihajlovićeva u saopštenju za javnost.\nPročitajte OVDE još detalja.


Teško gostovanje u Kleku\nČetvrto gostovanje aleksandrovčana ove sezone biće podjednako teško kao i prethodna tri. Jasno je da ove sezone nema lakih gostovanja, gotovo sve ekipe su jednake i gotovo svuda se igra dobar i čvrst fudbal. Takav fudbal se već dugi niz godina igra i u Kleku gde će Borac ovog vikenda odigrati svoju narednu prvenstvenu utakmicu.\nKlečani su jedno od najprijatnijih iznenađenja ove sezone. Novajlija u Područnoj ligi Zrenjanin svoj prvi poraz doživeo je tek u prošlom kolu na gostovanju u Lukićevu. Pre ovog poraza redom su padali Mladost (BD), Radnički 1911 i Crvena Zvezda iz Ruskog Sela, dok su na gostovanju u Melencima osvojili veliki bod.\nOFK Klek se trenutno nalazi na 3. poziciji na tabeli sa osvojenih 10 bodova, 3 manje od vodećeg Omladinca. Gol razlika je za svaku pohvalu, 15 postignutih golova uz samo 4 primljena, i to po dva u Lukićevu i Melencima, što znači da još uvek nisu ni jedan gol primili pred svojim navijačima.\nSa druge, Borac je jedinu pobedu ove sezone ostvario na neodigranom gostovanju u Jaši. Dosta sreće je nedostajalo crveno-plavima u prošlom kolu da ostvare pobedu i tako uvećaju svoj bodovni saldo, no pad koncetracije u finišu meča, plus nedovoljno sreće, kombinacija koja je bila dovoljna da se bodovi podele na ravne časti.\nU poslednje 4 utakmice Tomić je u svakoj barem jedamput bio savladan, ali su livađani uspevali u svakoj da postignu barem jedan pogodak. I ako se očekivao mnogo bolji start, prvotimci Borca su i dalje izuzetno motivisani tako da svi priželjkuju dobar rezultat sa narednog gostovanja.\nŠto se tiče međusobnih susreta, poslednji put ova dva tima su se sastala maja meseca 2012. godine na Lukarelu, a Borac je tada slavio rezultatom 3:1. Poslednji put u Kleku utakmica je završena bez pobednika (0:0), a kada se saberu sve utakmice ova dva tima u poslednjih 10 godina, Klečani su bili bolji za jednu pobedu više.\nDobra informacije svakako jeste da Nikola Delić može da računa na sve prvotimce, tako da će biti na "slatkim mukama" da sastavi tim koji će istrčati u nedelju na klečanski stadion. Utakmica počinje u 16:00, a ovom prilikom pozivamo sve navijače FK Borac da dođu u što većem broju i navijanjem pomognu klubu da napokon krene sa dobrim rezultatima.


Drugi zahtjev je da se linija razgraničenja kod Rudog pomjeri na rijeku Lim tako da četiri naseljena mjesta u BiH sa ukupno 1.600 stanovnika postanu dio Srbije. Ministar inostranih poslova BiH poručuje da će sve biti riješeno razmjenom teritorija do kraja godine ali ni od njega ni od Savjeta ministara nema objašnjenja šta će BiH dobiti zauzvrat. Puno više sporenja očekuje se oko Hidroelektrana "Zvornik" i "Bajina Bašta", a u Komisiji za granice kažu da BiH tu teritoriju neće lako prepustiti.\n"BiH je ostala na stajalištu da nema razmjene teritorija bez prethodno potpisanog ugovora o granici ,te da se pitanja korištenja hidrocentarala Bajina Bašta i Zvornik rješavaju potpisivanje posebnih sporazuma sa BiH", kažu u Komisiji za granice.\nHidroelektrane su sporne jer državna granica presjeca brane i akumulaciona jezera, a zvanični Beograd predlaže da se linija razgraničenja pomjeri na lijevu obalu Drine tako da objekti ostanu u Srbiji. U Savjetu ministara ne otkivaju da li BIH ima jedinstven stav o ovom pitanju jer je ranije bilo prijeldoga da se međunarodnom arbitražom od Srbije traži dio električne energije. I dok u Vladi Srbije tvrde da objekti pirpadaju njima, u Vladi Srpske kažu da da pomjeranjem granice Srpska neće biti oštećena.\n"Sigurno da mi nećemo učiniti ništa što bi bilo na štetu Republike Srpske niti podržavati bilo kakvu aktivnost koja bi bila na štetu niti će to Srbija od nas tražiti. Srbija nešto ima što treba da izvrši a to je da se ponovo vrati u sistem izvršavanja svoje obaveze za plaćanje naknade za potopljeno zemljište. Ta nakanda se plaćala sve do rata, to su bili definisani odnosi", rekao je Petar Đokić, ministar industrije, energetike i rudarstva RS.\n"Vi ne možete sada da imate granicu koja će fizički na objektima u koje je ulagala Srbija dakle ne govorimo o zajedničkom ulaganju. Sada imate granicu koja će da prođe na sred postrojenja u hidrocentrali", rekao je Ivica Dačić, ministar spoljnih poslova RS.\n"Poslije potpisa Dejtonskog sporazuma granica je utvrđena na Drini i tu granicu je prihvatila i Srbija i Bosna i Hercegovina. Hidroenergetski potencijal na tom prostoru je 50-50 odsto. Mislim da se ta struja treba dijeliti 50-50 odsto i svim opštinama Višegrad, Rogatica, Bratunac i Srebrenica da se plati potopljena teritorija od momenta potpisivanja Dejtonskog sporazuma do danas", kazao je Zdravko Krsmanović, poslanik NDP-a u NSRS.\nLinta: Rezolucija o Srebrenici zasnovana na bezočnoj laži\n831 glasova 47%


Građani moraju učestvovati u donošenju odluka\nPriručnik za civilni dijalog, kao i dvogodišnja postignuća projekta Cidi „Izgradnja kapaciteta civilnog društva za učešće u civilnom dijalogu u BiH“, prezentirani su u utorak u Sarajevu. Projekt je finansiran iz fonda EU IPA 2007 u iznosu od 1,2 miliona eura.\nNatalia Dianiskova, šefica sekcije Operacija za društveni razvoj, civilno društvo i prekograničnu saradnju Delegacije Evropske unije u BiH, kazala je da ovaj projekt pomogao podizanju svijesti o važnosti civilnog dijaloga, izgradnje kapaciteta vlada i organizacija civilnog društva i uspostavljanju bolje saradnje između odjeljenja vlada i organizacija civilnog društva. „Cidi je pomogao ovim tijelima da se uključe u međusobni dijalog i razviju pravni i institucionalni okvir za potporu toj saradnji“, kazala je Dianiskova. Ona je istakla kako je ovaj projekat veoma važan jer je razvoj zrelog i artikuliranog civilnog društva jedan od preduslova za uspostavljanje demokratskog društva, što je opet preduslov za pristupanje Bosne i Hercegovine Evropskoj uniji.\nGoran Žeravčić, direktor firme Kronauer Consulting i direktor projekta rekao je kako je cilj projekta da se dođe do promjene u načinu donošenja političkih odluka, prijedloga zakona i nacrta strategija. Naglasio je da se građanima i nevladinim organizacijama mora omogući da učestvuju u procesu donošenja odluka.\nŽeravčić je rekao kako je fokus projekta bio na podizanju svijesti o važnosti promjene mehanizama donošenja odluka. Dodao je da interakcija sa zvaničnicima u odgovarajućim ministarsvima napravila dobre rezultate.\nGovoreći o Priručniku za civilni dijalog, Žeravčić je kazao kako je riječ o vodiču koji korisnicima u vladinom i nevladinom sektoru daje praktične smjernice za vođenje i održavanje efektnijeg dijaloga.\n„Iako je pravilnik o konsultacijama sa civilnim društvom donesen davno, još 2006. godine, do sada je bilo malo razumjevanja za njegovu primjenu, tako da je ovaj projekat sredstvo da državnim službenicima pokaže da je jako bitno uključiti građane u proces donošenja odluka od samog početka,“ kazala je Sadeta Škaljić iz sektora za civilno društvo u Ministarstvu pravde BiH. „Ovo je samo jedno sredstvo u vladavini prava i također je način za smanjenje broja upravnih i sudskih postupaka“.\nZa više informacija o projektu možete posjetiti: http://cidi.ba .


Politika | Banjaluka.net - Part 142\nŠta je zajedničko predsjedniku Srpske i lideru SNSD-a, Miloradu Dodiku, i bivšem predsjedniku SR Jugoslavije i šefu SPS-a, Slobodanu Miloševiću? Ili predsjedniku Zavičajnih socijaldemokrata Mili Marčeti i nekadašnjem lideru Naše stranke Bojanu Bajiću? Ili bivšem načelniku Foče Zdravku Krsmanoviću i braći Lijanovićima, osnivačima i liderima Narodne stranke "Radom za boljitak"? Svi su prešli trnovit put od političkih miljenika i favorita američke administracije do zakletih neprijatelja i političara kojima diplomate SAD zatvaraju sva vrata.\nJoš od vremena Hladnog rata odnosi Istoka i Zapada nisu bili tako napeti kao prošle godine, navodi njemački list "Hanover cajtung".\nDodik: Besmisleno saopštenje američke Ambasade\nPredsjednik Republike Srpske Milorad Dodik izjavio je da se američki ambasador u BiH Morin Kormak neprincipijelno ponaša i naglasio da odluka Ustavnog suda BiH o neustavnosti 9. januara kao Dana Republike Srpske nikada neće biti sprovedena.\nAmbasada SAD-a apeluje da se izmjeni zakon o praznicima RS\nAmbasada Sjedinjenih Američkih Država u Bosni i Hercegovini apelovala je na vlasti u Republike Srpske da naprave odgovarajuće izmjene da bi buduće proslave Dana RS bile u skladu sa zahtjevom Ustavnog suda BiH koji je ocijenio neustavnim dio Zakona o praznicima Republike Srpske, te naložio Narodnoj skupštini RS da izmijeni “sporne odredbe”.\nKlinton: Šta ću sa Rusima ako pošaljem vojsku na Kosovo?\nU razgovorima bivšeg američkog predsjednika Bila Klintona i britanskog premijera Tonija Blera tema je bila i situacija na Kosovu i Metohiji.\nU Republici Srpskoj danas se obilježava Dan RS koji je Ustavni sud BiH proglasio neustavnim. Zatražili smo komentar Kancelarije visokog predstavnika u BiH.\nSrpski član Predsjedništva BiH Mladen Ivanić izjavio je danas da je odluka o neustavnosti obilježavanja 9. januara kao Dana Republike nepotreban i neprimjeren potez bošnjačkih političara koji je BiH vratio daleko unazad, kao i da RS ima mehanizme kojima će "zaobići" tu odluku.


WHO: BiH najzagađenija zemlja u Evropi, na 100.000 stanovnika umire 231 osoba - Portal 072info\nWHO: BiH najzagađenija zemlja u Evropi, na 100.000 stanovnika umire 231 osoba\nPrema posljednjim informacijama koje je objavila Svjetska zdravstvena organizacija (WHO), Bosna i Hercegovina po svim parametrima najzagađenija zemlja u Evropi, a teritorija Balkana i Istočne Evrope prednjače u odnosu na ostale zemlje.\nBiH, Bugarska, Albanija i Ukrajina su zemlje sa najvišom stopom mortaliteta zbog velike zagađenosti vazduha.\nNajnižu stopu štetnih čestica u vazduhu imaju Švedska, Finska, Island, Estonija i Norveška, dok BiH, Makedonija, Bugarska, Poljska, Crna Gora i Mađarska imaju najveću koncentraciju štetnih čestica.\nZemlje Evrope sa najzagađenijim zrakom\nPrema izvještaju WHO, u 2012. godini u BiH je zbog zagađenosti zraka na 100.000 stanovnika, umrla 231 osoba.\nTo je druga po redu najveća stopa mortaliteta zbog zagađenosti zraka. Od BiH je jedino Sjeverna Koreja imala gore rezultate, gdje je bilo 238 umrlih na 100.000 stanovnika.


OSM Televizija - Samoopredjeljenje i DPK na izborima na sjeveru\nDemokratska partija Kosova i pokret Samoopredjeljenje podnijeli su Centralnoj izbornoj komisiji prijave za učešće na vanrednim izborima u četiri srpske opštine na sjeveru KiM.\n- U 19 sati smo primili zahtjev za sertifikaciju učešća na ovim izborima. Pokret Samoopredjeljenje podnio je zahtjev za izbore u ove četiri opštine - rekao je portparol CIK-a Valjmir Eljezi, prenosi RTK na srpskom jeziku.\nPredsjednik privremenih kosovskih institucija Hašim Tači je raspisao vanredne izbore za predsjednike četiri opštine na sjeveru Kosova za 19. maj.\nGradonačelnik sjeverne Kosovske Mitrovice i predsjednici tri opštine na sjeveru Kosova - Zubin Potok, Zvečan i Leposavić, podnijeli su 27. novembra 2018. godine ostavke zbog odluke kosovske vlade da uvede 100 odsto takse na proizvode iz Srbije.\nKosovska vlada izdvojila je 471.000 evra za CIK za organizovanje izbora u četiri sjeverne opštine i Sjeverna Mitrovica.\nJoš iz iste kategorije: « Vučić: Sahranjuju šansu za bilo kakav sporazum o KiM Crna Gora: U 15 opština negativan prirodni priraštaj »


Trifunovića odao najbliži saradnik: Da li je ovo pravi cilj “Crnog Gruje”?! – Gerila\nGerila > Politika > Trifunovića odao najbliži saradnik: Da li je ovo pravi cilj “Crnog Gruje”?!\nTrifunovića odao najbliži saradnik: Da li je ovo pravi cilj “Crnog Gruje”?!\nobjavljeno na May. 21, 2020 u 5:12 pm 21/05/2020\nPokret slobodnih građana napravio je iskorak stavljanjem glumca Sergeja Trifunovića kao novog lica politike na svoje čelo, pokušavajući da prikrije već istrošene figure i kolekcionare partijskih knjižica u svojim redovima. Međutim, teško da je u tome uspeo, pošto političke i partijske biografije onih koji čine Pokret, sve više isplivavaju na videlo.\nLazendić iza sebe ima dugu istoriju i rad “rame uz rame” u mnogim karijernim političkim organizacijama, iako, kako se navodi u njegovoj biografiji na zvaničnom sajtu PSG, “uspešno nije završio ni jedan fakultet”.\nOn je, tokom protesta 90-ih osnovao studentski, a kasnije i opštenarodni pokret “Otpor”, nakon čega je uzeo partijsku knjižicu Demokratske stranke, gde je bio na funkciji člana izvršnog gradskog odbora, a potom unapređen i u člana izvršnog odbora pokrajine Vojvodine.\nOn je u PSG doneo umeće, očigledno neophodno Trifunoviću, koje je stekao u radu sa mnogim, dugogodišnjim karijeristima i oportunistima političke scene Srbije. No, doneo je i prepreku da PSG zaista i ubedi ljude u ono kako se predstavlja – da je pokret novih ljudi. Teško da narativ “promene sistema” i “novih ljudi”, može da se brani ako vam stranka ili pokret oboluje ljudima sa pozamašnim stažom kaljenim u različitim partijama, te ostaje upitno da li je Trifunoviću zaista stalo do promene sistema ili samo igra ulogu u predstavi koju je režirao neko drugi.\nSergej Trifunović najavio raspad Saveza za Srbiju!\nNakon 7 dana Vučić i dalje tema podsmeha!


VOJNI ROK JE PONOVO TEMA: U kojim zemljama je obavezan, a evo gde su odustali od njega - Naša Borba\nVOJNI ROK JE PONOVO TEMA: U kojim zemljama je obavezan, a evo gde su odustali od njega\nOd oko 40 evropskih zemalja koje imaju oružane snage ukupno 14 ima neku vrstu vojnog roka. Pojedine zemlje poput Švedske su se odlučile da ga ponovo uvedu a Moldavija da ga ukine, pokazalo je istraživanje objavljeno u emisiji „Dozvolite“ Radio-televizije Srbije.\nŠveđani su vojni rok ukinuli 2010. godine ali su ga ponovo uveli 2018. godine. Od oko 90.000 mladića i devojaka koji svake godine postanu punoletni, vojska regrutuje oko 13.000 a na služenje pozove oko 4.000 fizički i psihički najsposobnijih, dok ostali nemaju nikakve obaveze. Vojni rok traje od četiri do 12 meseci.\nU Norveškoj se služi dobrovoljno šest, 12 ili 18 meseci tako što se svi punoletni mladići i devojke regrutuju a u vojsku se pozivaju oni koji su izrazili spremnost za tako nešto. Mladići i devojke su ravnopravni u pravima i obavezama a po završetku roka država im daje određene privilegije kod školovanja ili zapošljavanja.\n„Moldavija je zemlja koja ima specifičnu situaciju. Jednostrano odvojeni deo teritorije posle rata 90-ih godina – Pridnjestrovlje, poslednjih godina ukida vojnu obavezu. Od 2018. zvanična državna politika je da se pređe na profesionalnu vojsku i cilj je da u toku ove godine oružane snage budu u potpunosti profesionalizovane, što će zavisti od finansijske situacije u zemlji“, navodi se u analizi emisije „Dozvolite“.\nPrethodni tekstKOME: Brnabić najavila nabavku 11 miliona vakcina\nSledeći tekstDALA OTKAZ U VOJSCI: „Nadređeni činili zlodela i iživljavali se“


Prvi na tržištu koji odobravamo agro-investicione kredite bez hipoteke | OTP banka Srbija\nJedna smo od vodećih banaka na tržištu Srbije i pored konstantnog unapređenja svojih usluga i proizvoda za klijente privrede i stanovništva, u svom poslovanju već tradicionalno posebnu pažnju posvećujmo agro sektoru, naročito razvijanju kvalitetnih proizvoda za registrovana poljoprivredna gazdinstva. Kreditiramo veliki broj registrovanih poljoprivrednih gazdinstava i kompanija u agro biznisu, kako kratkoročno tako i dugoročno.\nTakođe, pružamo kroz svoje servise značajnu podršku ovom segmentu klijenata svojom ponudom agro paketa i namenskim računom za registrovana poljoprivredna gazdinstva, a klijenti mogu birati između više vrsta kredita u zavisnosti od njihovih potreba, te tako nudimo kredite za obrtna sredstva, investicione kredite za sve namene, kao i investicione kredite za kupovinu poljoprivrednog zemljišta i nekretnina.\nImajući u vidu da je pandemija ubrzala digitalizaciju u svim sferama poslovanja u svetu a i u Srbiji, takođe smo dodatno razvili digitalne usluge za klijente kako bi im pomogli i pružili svu neophodnu podršku. Pored ubrzanog napretka u digitalizaciji u poslednje vreme iz navedenog razloga, možemo se pohvaliti da u svojoj ponudi još od 2013. godine imamo brze kredite za poljoprivrednike koji se odobravaju kroz softversku platformu i da smo prva banka u regionu koja je uvela ovako inovativan pristup. Ova metoda se pokazala kao veoma efikasna i rezultira brzim odgovorom, što u praksi znači da klijent u roku od sat vremena ima odgovor na kreditni zahtev.\nNovina u Srbiji je da prvi na tržištu krećemo sa odobravanjem investicionih kredita bez hipoteke na rok do pet godina kroz softversku platformu. Ovaj jedinstveni pristup je rezultat višegodišnjeg razvoja i rada agro inženjera naše banke. Sama platforma ima veliki kapacitet i mogućnost da obradi preko 100 zahteva u jednom satu, vreme obrade traje oko 30 minuta po klijentu. Preciznost same platforme je toliko velika da se prvi put u Srbiji odobravaju investicioni krediti za poljoprivredna gazdinstva na period od 60 meseci bez kolaterala, zaloge ili žiranata do iznosa od 50.000 EUR, po klijentu. Način otplate ovih kredita može biti mesečno, tromesečno, šestomesečno i godišnje, uz korišćenje grejs perioda. Namena kredita je finansiranje obrtnih sredstava i investicija u mašine i opremu vezanih za poljoprivrednu delatnost. Kako bi ova jedinstvena ponuda bila još atraktivnija, obezbedili smo i specijalne kamate za klijente koji koriste ovaj proizvod, a koje su značajno povoljnije od standardnih. Uz značajna ulaganja u digitalizaciju i automatizaciju procesa, Evropski investicioni fond (EIF) je prepoznao naše kvalitete i odobrio posebne uslove podrške za ovako značajno unapređenje u finansiranja poljoprivrede.\nPored specijalnih kreditnih ponuda, OTP banka je omogućila brzi proces odobravanja i za kredite koji su subvencionisani od strane Ministarstva za poljoprivredu, šumarstvo i vodoprivredu.\nVerujemo da smo svojim inovativnim konceptom poslovanja koji štedi i vreme i sredstva klijentima, značajno podigli standarde i otvorili nove mogućnosti za bržu i jeftiniju distribuciju finansijskih sredstava u sektoru poljoprivrednih proizvođača.\nVažno je napomenuti da se zahtevi za navedene kredite, kao i ostale usluge i proizvode za registrovana poljoprivredna gazdinstva, mogu podneti u svim ekspoziturama širom Srbije, a stručnjaci naše banke su dostupni klijentima za savetovanje oko modela finansiranja investicija ili oko korišćenja aktuelnih programa subvencija, kako bi se od mnoštva ponuda izabrale najbolje, po meri svakog klijenta pojedinačno.


Veća zagađenost, divlja gradnja, poremećen saobraćaj – sve zbog onlajn kupovine - BIGportal.ba\nVeća zagađenost, divlja gradnja, poremećen saobraćaj – sve zbog onlajn kupovine\n4 Novembra, 2019 4 Novembra, 2019 0124\nKupovina preko interneta sve je popularnija u svijetu, ali u velikim svjetskim gradovima već izaziva komunalne probleme. Situacijom u Njujorku bavio se Gradski institut za saobraćaj, ali i „Njujork tajms“.\nViše od 90 odsto stanovnika Njujorka kupuje preko interneta pa svakodnevno u taj grad stiže milion i po pošiljaka.\nProsečne isporuke njujorškim domaćinstvima su se utrostručile u poslednjih petnaestak godina.\nFirme koje se bave isporučivanjem tako kupljene robe imaju mnogo problema da stignu u sve kvartove velikog grada.\nIstraživanje Gradskog instituta za saobraćaj pokazalo je da je internet kupovina poremetila saobraćaj i bezbednost na putevima, doprinela povećanju zagađenosti vazduha pa čak i podstakla divlju gradnju.\nDa bi se na vreme isporučila roba, kamioni se parkiraju u saobraćajnim trakama, pa čak i na raskrsnicama. Zbog toga je policija samo prošle godine naplatila 471.000 kazni. To je 34 odsto više u odnosu na pre pet godina.\nGlavni put za kamione, koji treba da uđu na Menhetn je najzagušeniji u celoj zemlji. Saobraćaj usporavaju i automobili koji voze kao Uber pa brzina ne prelazi 40 kilometara na sat.\nGradske četvrti zauzela su skladišta za čuvanje robe koja najbrže treba da se isporuči, a na periferiji se grade stotine hiljada kvadrata skladišnog prostora, nekada i bez dozvole.\nGradske vlasti se trude da obezbede skladišta u raznim delovima grada, ali i parkinge za kamione. Razmatra se i mogućnost korišćenja vodenih puteva, jer Menhetn je ostrvo usred Njujorka.\nVjenčali su se poslije šest mjeseci veze: Ovako su se upoznali Jelisaveta i Miloš Teodosić\nKo su ljepotice sa tribina koje bodre engleske fudbalere\nDe Brujne režirao preokret Belgije


Košarkaši briljirali u Požegi – Info LIGA\nNa vrućem terenu u Požegi Ivanjičani velikom koš razlikom savladali ekipu Požege. Izabranici Nikole Ivanovića motivisano su ušli u meč. Od starta su namenuli svoj stil igre, kroz četvrtine povećavali koš razliku, da bi na kraju zabeležili pobedu rezultatom 73-105.\nIvanjica još uvek drži liderstvo na tabeli 2. lige Zapad 1 grupa B, dok im za vratom diše Morava iz Zablaća koju su ove jeseni pobedili u hali “Crnjevo“ sa 19 poena razlike.\nDo kraja prvensta, pre baraža za ulazak u viši rang, imaju još tri kola i svaki poen je dragocen jer po svemu sudeći koš razlika će biti presudna za vrh tabele. Ivanjičani već u subotu dočekuju Užički Play Off, a narednog vikenda je derbi u Zablaću.\nNikola Ivanović, trener Ivanjice je optimističan – Ekipa iz utakmice u utakmicu igra sve bolje što pokazuju i rezultati, tako da ćemo derbi u Zablaću dočekati u najboljem izdanju. Nadam se pobedama u sve tri utakmice do kraja ovog dela pre baraža, a posle nas očekuje velika borba za ulazak u 1. Srpsku ligu.\nJavna nabavka za rekonstrukciju Karađorđeve ulice u Ivanjici\nNext story Ministar Nedimović u nedelju u Ivanjici\nPrevious story Trideset kilograma kukuruza po grlu krupne stoke


Izetbegović: Ako Ivanić ne definiše sednicu, ne dolazim - Sputnjik Srbija\n18:12 21 Jun 2021\nIzetbegović: Ako Ivanić ne definiše sednicu, ne dolazim\n21:17 20.02.2017 Preuzmite kraći link\nBošnjački član Predsedništva BiH Bakir Izetbegović danas je nakon zasedanja Predsedništva SDA kazao da neće doći na vanrednu sednicu Predsedništva BiH, koju je predsedavajući Mladen Ivanić zakazao za četvrtak, „ako je Ivanić ne bude definisao na pravi način“.\nIvanić: Ključno pitanje kuda ide BiH\n„Sednici ću se odazvati ako Ivanić spremi odluku koja menja raniju odluku. Ako tu budu neki zaključci kojima se odluke poništavaju, ja neću učestvovati“, rekao je Izetbegović, preneo je „Kliks“.\nSarajevski portal navodi da je Izetbegović „zbog optužbi da izaziva krizu, rekao da će je izazvati oni koji pritiscima traže da se radi mimo Ustava Bosne i Hercegovine“.\n„Očekujemo da će Međunarodni sud pravde u Hagu prihvatiti naš zahtev (za reviziju presude po tužbi BiH protiv Srbije) i da će biti doneta presuda koja odgovara stvarnom stanju, to jest da će biti dokazan genocid i odgovornost Srbije, odnosno Miloševićevog režima“, kazao je Izetbegović.\nNavodi se da je on „naglasio kako revizija presude po tužbi BiH protiv Srbije nije uperena protiv srpskog naroda nego da je reč o pravdi na čijoj osnovi BiH sa komšijama želi da ima bolje odnose u budućnosti“.


Nevladin sektor oštro kritikuje Veliku Britaniju i Hrvatsku - Nova Borba\nIlsutracija: YT printscreen\nNevladin sektor oštro kritikuje Veliku Britaniju i Hrvatsku\nPrema rečima te nevladine organizacije, te dve zemlje, umesto da usvoje rezolucije o genocidu nad Srbima u Jasenovcu i Jermenima u Turskoj, usporavaju pristupanje Srbije Evropskoj uniji.\nFond za razvoj demokratije oštro kritikuje odluke Velike Britanije i Hrvatske da uspore Srbiju pri otvaranju poglavlja 23 pregovora sa Evropskom unijom.\nPrema rečima te nevladine organizacije, te dve zemlje, umesto da usvoje rezolucije o genocidu nad Srbima u Jasenovcu i Jermenima u Turskoj, odlučile da svojim glasovima na jučerašnjem sastanku Radne grupe za proširenje i zemlje u procesu pristupnih pregovora (COELA), uspore pristupanje Srbije Evropskoj uniji.\nKako se podseća u saopštenju te nevladine organizacije, Velika Britanija je pre godinu dana podnela rezoluciju o Srebrenici Savetu bezbednosti Ujedinjenih nacija, koja nije usvojena zbog ruskog veta, dok je 10. juna ove godine Inicijativa mladih za ljudska prava pozvala narodne poslanike Skupštine Srbije da 11. jula osude zločin u Srebrenici i njegovo negiranje, ali i da usvoje Deklaraciju o osudi genocida.\nFond dodaje da se u tom predlogu ne pominje period od 1992. do 13. jula 1995, “koji obuhvata genocid nad Srbima i koji je uzrokovao dalja događanja”.\n“Prema imenima objavljenim 30. juna 2005. u dnevnoj štampi, u tom periodu, na tom području, zverski je ubijeno 3.287 Srba, 50 srpskih sela opštine Srebrenica potpuno je razoreno, 126 sela u Podrinju je spaljeno... Prema kriterijumima koje je koristio haški tribunal kod utvrđivanja šta predstavlja genocid, ovde se radilo o nespornom genocidu nad Srbima”, navodi se u saopštenju.\nKako ističe Fond, o tom dešavanjima ostala je i izjava za medije bivšeg komandanta mirovnih snaga u BiH Luisa Mekenzija koji je rekao da je bio tamo i da je znao šta se dešavalo, i da je želeo da pokaže da slika nije crno-bela, odnosno “da "loši" nisu odjednom došli i poubijali "dobre"... Naime, druga strana je odgovorna za smrt onoliko srpskih civila iz okoline Srebrenice, koliko je vojska bosanskih Srba ubila Muslimana u Srebrenici“.\nKonstatujući da je Turska izbegavala da događanja u Srebrenici kvalifikuje kao genocid, Fond navodi da je hrvatski zastupnik Tonino Picula, povodom usvajanja predloga Rezolucije o Srebrenici u Evropskom parlamentu, rekao da su žrtve pre 20 godina ubijane oružjem, a da se danas pokušavaju ubiti ćutnjom ili cinizmom visoke politike.\n“Da li se radi o ćutnji i cinizmu visoke politike, kada se radi o genocidu nad stotinama hiljada Srba u Jasenovcu, Picula se nije izjašnjavao”, zaključuje se u saopštenju.


Početna Počelo obeležavanje stogodišnjice Železare Smederevo\nKompanija Železara Smederevo d.o.o, obeležava danas veliki jubilej fabrike – vek postojanja.\nPovodom veka postojanja, u Centru za informisanje Železare Smederevo danas je otvorena izložba fotografija „100 godina Železare u Smederevu (1913-2013) i 100 godina industrije čelika u Srbiji“. Istovremeno, izložbom je obeležen još jedan jubilej „60 godina fabričkih novina“, koje nose epitet najstarijeg lista u Smederevu.\nIstorijat Železare i njen razvojni put predstavljeni su izložbom fotografija i dokumenata, počev od inicijative za osnivanje Srpskog Akcionarskog Rudarsko Topioničkog Industrijskog Društva (SARTID) do danas.\nAustrougarski STEG (Društvo državnih železnica), zajedno sa srpskim kapitalom, uputio je 20.februara 1913.godine ministru Narodne privrede molbu za osnivanje SARTID-a. Sa srpske strane, od viđenijih akcionara, molbu je potpisao Đorđe Vajfert, industrijalac i guverner Narodne banke Kraljevine Srbije.\nOsnivanje SARTID-a odobreno je 10.maja iste godine, a 26.maja je održan osnivački zbor akcionara u Beogradu, na kojem je izabran Upravni odbor i predsednik Zbora. Statutom je definisano ime novog akcionarskog društva – SARTID, koje je upisano u Registar prvostepenog trgovinskog suda u Beogradu 1.juna 1913.godine.\nIzložbom fotografija kroz različite vremenske periode i najznačajnije godine razvoja predstavljena je tradicija fabrike i njeni zaposleni od 1913.do 2013.godine.\nDanas je u istom prostoru otvorena i izložba novina i publikacija o Železari, povodom još jednog značajnog jubileja – 60 godina fabričkih novina, najstarijeg lista u Smederevu. Prvi broj lista „Železara“ objavljen je 21.februara 1953.godine, što je dve nedelje ranije od najstarijeg gradskog nedeljnika koji se i danas izdaje pod imenom „Naš glas“.\nFabričke novine, izdavane tokom 60 godina, bile su i ostale vredno svedočanstvo o Železari, njenom izrastanju u srpskog giganta, o proteklim godinama, o radu, vrednostima koje su se poštovale, i njenim ljudima, stručnim, vrednim, hrabrim, požrtvovanim, kakvi su i danas zaposleni Železare Smederevo.\nŽelezara danas ima pogone u Radincu kod Smedereva, u Šapcu i Kučevu i ponosno slavi ovaj veliki jubilej, u nadi da će uskoro ponovo pokrenuti svoju proizvodnju čelika i nastaviti tradiciju dugu 100 godina.\nPredstavnicima medija obratila se portparol Železare Smederevo, Dušanka Ranković, istakla je da je svakako reč o najznačajnijem datumu u istoriji fabrike, poslovnoj istoriji Smedereva i svih generacija Smederevaca koji su u ovim pogonima radili, živeli uz fabriku i stvarali njenu istoriju. Gosti su posluženi i rođendanskom tortom.


Švedska pomoć reformi državne uprave – Nadlanu.com\nŠvedska pomoć reformi državne uprave\nBEOGRAD, 2. decembra 2010. (Beta) – Srbija i Kraljevina Švedska potpisale su u četvrtak u Beogradu sporazum kojim će biti obezbeđena pomoć Stokholma reformi državne uprave u Srbiji u periodu od 2010. do 2013. u vrednosti od 2,1 milion evra.\n„Potpisivanje ovog sporazuma svedoči da švedska vlada snažno podržava ulazak Srbije u EU, i to će činiti i u budućnosti, sve dok Srbija ne postane punopravna članica. Švedska je jedan od najvećih bilateralnih donatora u Srbiji… Godišnja pomoć Švedske Srbiji je veća od 12 miliona evra“, rekao je ambasador Švedske u Beogradu Krister Asp.\nOn je na zajedničkoj konferenciji za novinare sa ministrom za državnu upravu i lokalnu samoupravu Milanom Markovićem rekao da je jedan od osnovnih ciljeva sporazuma podrška srpskim reformskim naporima na putu pridruživanja EU.\n„Drugi cilj je da se obezbedi da Srbija dobije jednu transparentnu vladu koja će biti u potpunosti u skladu sa evropskim vrednostima. Još jedan naš cilj je da pomognemo srpskoj vladi da dobije jednu efikasnu državnu upravu koja će pre svega služiti na dobrobit građana Srbije“, poručio je Asp.